text:
63/2016. (XII. 19.) HM utasítása a honvédelmi szervezetek beszerzéseinek eljárási rendjéről.
A jogalkotásról szóló 2010. évi CXXX. törvény 23. § (4) bekezdés c) pontja és a honvédelemről és a Magyar Honvédségről, valamint
a különleges jogrendben bevezethető intézkedésekről szóló 2011. évi CXIII. törvény egyes rendelkezéseinek végrehajtásáról szóló
290/2011. (XII. 22.) Korm. rendelet 2. § (5) bekezdés j) pontja alapján a következő utasítást adom ki:
1. Általános rendelkezések 1. § (1) Ezen utasítás hatálya – a (2) bekezdésben foglalt eltérésekkel – a Honvédelmi Minisztériumra (a továbbiakban: HM),
a  honvédelmi miniszter közvetlen alárendeltségébe tartozó szervezetekre, a  honvédelmi miniszter fenntartói
irányítása alá tartozó köznevelési intézményre, valamint a  Magyar Honvédség (a továbbiakban: MH) katonai
szervezeteire (a továbbiakban együtt: honvédelmi szervezetek) terjed ki.
(2) Ezt az  utasítást a  Katonai Nemzetbiztonsági Szolgálat (a továbbiakban: KNBSZ) beszerzései és a  kapcsolódó
adatszolgáltatások vonatkozásában a KNBSZ beszerzési szabályzatának eltérő rendelkezése hiányában kell alkalmazni.
(3) Ezen utasítás hatálya kiterjed az (1) bekezdésben meghatározott szervezetek által végzett beszerzési tevékenységre,
az  azok eredményeképpen létrejött szerződésekre, azok módosításaira, a  beszerzési tevékenységgel kapcsolatos
adatszolgáltatás és dokumentálás rendjére, az azokkal összefüggő kapcsolattartásra és együttműködésre.
(4) Ezen utasítás hatálya nem terjed ki azokra az eljárásokra, amelyek esetében a beszerzés kivételesen kedvező feltételei
csak rövid ideig állnak fenn, az  ellenszolgáltatás a  piaci áraknál lényegesen alacsonyabb, és ezért az  ajánlatkérő
honvédelmi szervezet más, honvédelmi szervezetnek nem minősülő ajánlatkérőt hatalmaz meg azzal, hogy a nevében
ajánlatkérőként beszerzési eljárást folytasson le.
(5) A  (4)  bekezdés szerinti meghatalmazás kiadására kizárólag ezen utasítás szerint ajánlatkérőként eljárásra jogosult
honvédelmi szervezet felterjesztésére, a honvédelmi miniszter előzetes engedélye alapján kerülhet sor.
(6) Ezen utasítás hatálya nem terjed ki azokra az eljárásokra, amelyeket a honvédelmi miniszter egyedi döntése alapján
az  (1)  bekezdés szerinti honvédelmi szervezet más, honvédelmi szervezetnek nem minősülő ajánlatkérő
meghatalmazása alapján, annak nevében folytat le.
(7) A  pénzügyi ellenjegyzés rendjére a  kötelezettségvállalások pénzügyi ellenjegyzéséről és bejelentésének rendjéről
szóló HM utasítás (a továbbiakban: ellenjegyzési utasítás) előírásait kell alkalmazni.
(8) A 13. § (1) bekezdés c) pontja szerinti forrásokból megvalósuló beszerzési eljárások előkészítése és lefolytatása során
ezen utasítást az  uniós forrásból származó támogatások felhasználásának rendjére vonatkozó jogszabályokkal és
közjogi szervezetszabályozó eszközökkel együttesen kell alkalmazni. Ha ezen jogszabályok és közjogi
szervezetszabályozó eszközök a  beszerzési eljárások előzetes minőségbiztosítására vagy folyamatba épített
ellenőrzésére vonatkozóan előírásokat fogalmaznak meg, azok teljesítése ezen utasításban a HM Gazdasági Tervezési
és Szabályozási Főosztály (a továbbiakban: HM GTSZF) részére a 39. § alapján történő felterjesztéssel egyidejűleg,
párhuzamosan is történhet. Amennyiben az előzetes minőségbiztosítást vagy folyamatba épített ellenőrzést végző
szervezet véleménye alapján az eljárással kapcsolatos bármely döntés vagy dokumentum érdemben módosítandó,
erről az ajánlatkérő a HM GTSZF-et haladéktalanul tájékoztatja.
(9) Ahol ezen utasítás nem nevesíti, hogy a jelentést, adatszolgáltatást, felterjesztés mellékleteit (a továbbiakban együtt:
dokumentáció) eredetben kell megküldeni, ott az aláírt, beszkennelt dokumentáció elektronikus levélben történő
megküldését kell érteni.
2. § Ezen utasítás alkalmazása szempontjából:
1. ajánlatkérő: az a honvédelmi szervezet, amely a beszerzési eljárás lefolytatására önállóan jogosult, vagy arra
költségvetési előirányzattal vagy előirányzat feletti rendelkezési jogosultsággal (a továbbiakban együtt:
költségvetési előirányzattal) bíró honvédelmi szervezettől megbízást kap;
2. beszerzés: a  védelmi és a  biztonsági beszerzés, a  közbeszerzés, a  védelmi és biztonsági célú beszerzésekről
szóló 2016. évi XXX. törvény (a továbbiakban: Vbt.) 7. § (1) bekezdés 1., 2., 3., 4., 8., 9., 14., 15., 16. és 17. pontja
szerinti beszerzés, a közbeszerzésekről szóló 2015. évi CXLIII. törvény (a továbbiakban: Kbt.) 9. § (1) bekezdés
a)–k) pontja szerinti beszerzés, a Kbt. 9. § (8) bekezdés a), d) és k) pontja szerinti beszerzés, a Kbt. felhatalmazása
alapján kiadott kormányrendeletekben meghatározott eltérő szabályok alapján végrehajtott beszerzés,
valamint az értékhatár alatti beszerzés;
3. beszerzés értéke: a  beszerzés tárgyának – a  Kbt. irányadó rendelkezéseire tekintettel megállapított – nettó
értéke;
4. beszerzési eljárás megindítása: a  beszerzési eljárást megindító hirdetmény feladásának, közzétételének,
a pályázati, ajánlati felhívás megküldésének, hirdetmény nélküli tárgyalásos eljárás esetében az ajánlattételi
felhívás megküldésének időpontja;
5. beszerzési tevékenység: árubeszerzésre, szolgáltatás megrendelésére vagy építési beruházásra irányuló
visszterhes szerződés megkötésére irányuló tevékenység;
6. előirányzat feletti rendelkezési jogosultsággal bíró honvédelmi szervezet: a  Honvédelmi Minisztérium fejezet
központi és intézményi gazdálkodásának rendjéről szóló HM utasításban (a továbbiakban: gazdálkodási
utasítás) ekként meghatározott honvédelmi szervezet;
7. előzetes piaci konzultáció: a Kbt. 28. § (4) bekezdésben meghatározott eljárás;
8. ÉBT: Éves Beszerzési Terv, amely a honvédelmi szervezetek részére meghatározott feladatok végrehajtásához
szükséges beszerzéseket, valamint az  ezekhez kapcsolódó költségvetési forrásokat évenkénti bontásban
tartalmazó fejezetszintű tervdokumentum;
9. értékhatár alatti beszerzés: a nemzeti közbeszerzési értékhatárt el nem érő értékű beszerzés;
10. értékhatár alatti beszerzési terv: a honvédelmi szervezetek részére meghatározott feladatok végrehajtásához
szükséges, a nemzeti közbeszerzési értékhatárt el nem érő értékű, minimálisan a saját hatáskörű beszerzéseket
tárgykörönként elkülönítetten tartalmazó terv, melyet a honvédelmi szervezet vezetője hagy jóvá;
11. fogvatartottak kötelező foglalkoztatása keretében előállított áruk vagy teljesített szolgáltatások, illetve építési
beruházás beszerzése: a  büntetés-végrehajtási szervezet részéről a  központi államigazgatási szervek és
a  rendvédelmi szervek irányában fennálló egyes ellátási kötelezettségekről, a  termékek és szolgáltatások
átadás-átvételének és azok ellentételezésének rendjéről szóló 44/2011. (III. 23.) Korm. rendelet (a továbbiakban:
BVR.) hatálya alá tartozó, ezen utasítás előírásai alapján végrehajtott beszerzés;
12. importbeszerzés: az  MH működésének biztosítása céljából lefolytatott minden olyan árubeszerzés és
szolgáltatásmegrendelés, amelyet Magyarország területén kívülről teljesítenek, akkor is, ha a  felhasználás
vagy  az  igénybevétel Magyarország területén kívül történik, a  műveleti beszerzések, továbbá a  tartós
külszolgálatot teljesítők ellátását célzó beszerzések, valamint az NSPA-től történő megrendelés kivételével;
13. indikatív ajánlat bekérése: a  beszerzés becsült értékének meghatározása érdekében a  gazdasági szereplők
felkérése kötelezettségvállalás nélküli ajánlat megtételére;
14. kezdeményező: az a honvédelmi szervezet, amely költségvetési előirányzattal rendelkezik, vagy az előirányzat
felett rendelkezési jogosultsággal bír, és a beszerzést kezdeményezi;
15. költségviselő: az  a  honvédelmi szervezet, amely a  beszerzésre vonatkozó szerződés teljesítését követően
a számla kiegyenlítésére szolgáló fedezettel rendelkezik;
16. környezetvédelmi feladat: olyan építési beruházás, rekonstrukció, felújítás, szolgáltatás-igénybevétel, valamint
gép-, berendezés- és műszerbeszerzés vagy egyéb tevékenység – így különösen monitoringrendszer kiépítése,
kapcsolódó kutatás-fejlesztés –, amelynek elsődleges rendeltetése környezeti ártalmak megelőzése,
csökkentése, megszüntetése, a  környezeti elemek állapotának javítása, a  természetes ökoszisztémák
helyreállítása, továbbá fennmaradásuk biztosítása, a  természeti erőforrások védelme, a  természeti értékek
megóvása;
17. kötelezettségvállaló: a beszerzés tárgyát képező áru, szolgáltatás, szolgáltatási koncesszió, építési beruházás,
valamint építési koncesszió ellenértékének pénzben történő kiegyenlítésére vonatkozó írásos nyilatkozat
tételére jogosult személy;
18. közbeszerzés: a Kbt. hatálya alá tartozó beszerzés;
19. központi ellátó szervezet: a gazdálkodási utasításban ekként meghatározott honvédelmi szervezet;
20. központosított közbeszerzés: a központosított közbeszerzési rendszerről, valamint a központi beszerző szervezet
feladat- és hatásköréről szóló 168/2004. (V. 25.) Korm. rendelet (a továbbiakban: KR.), a fekvőbeteg szakellátást
nyújtó intézmények részére történő gyógyszer-, orvostechnikai eszközök és fertőtlenítőszer beszerzések
országos központosított rendszeréről szóló 46/2012. (III. 28.) Korm. rendelet (a továbbiakban: EÜR.) vagy
a  Nemzeti Kommunikációs Hivatalról és a  kormányzati kommunikációs beszerzések központosított
közbeszerzési rendszeréről szóló 247/2014. (X. 1.) Korm. rendelet (a továbbiakban: NKHR.) hatálya alá tartozó
beszerzés;
21. megbízás: az  1.  melléklet szerinti „Megbízás beszerzés kezdeményezésére” elnevezésű formanyomtatvány
kitöltésével elkészített és kiadmányozott ügyirat;
22. megfelelő alapossággal történő előkészítés: a megbízás előkészítése során – a Kbt. szerinti összeférhetetlenségi
szabályok betartása mellett végzett – azon cselekmények összessége, amelynek eredményeképpen
a kezdeményező képes a beszerzési eljárás során elérni kívánt célt meghatározni, továbbá képes meghatározni
azon gazdasági szereplőket, akik műszakilag megfelelő, fizikailag megvalósítható és gazdasági szempontból
reális ajánlatot tudnak adni, ide tartozik különösen az adott beszerzéssel kapcsolatos helyzet- és piacfelmérés,
a beszerzés becsült értékének a meghatározása;
23. műszaki leírás: az ajánlattételhez szükséges dokumentumok közé tartozó műszaki előírások összessége, amely
meghatározza a beszerzés tárgya tekintetében megkövetelt jellemzőket, és amely alapján a beszerzés tárgya
oly módon írható le, hogy az megfeleljen a kezdeményező által igényelt rendeltetésnek, ideértve az előzetesen
meghatározott harcászati műszaki követelményeknek való megfelelést is;
24. műveleti beszerzés: az MH Összhaderőnemi Parancsnokság (a továbbiakban: MH ÖHP) szervezeti egységének
minősülő, műveleti területen telephellyel rendelkező ideiglenes szervezet feladatainak végrehajtásához
szükséges műveleti területen történő árubeszerzés, szolgáltatás megrendelése, építési beruházás, amely
a beszerzés tárgyára vonatkozó nemzetközi szerződés vagy tárcaszintű nemzetközi megállapodás hiányában
hazai forrásból határidőre vagy gazdaságosan nem biztosítható;
25. NSPA: NATO Support and Procurement Agency, amely a NATO beszerzésekkel foglalkozó ügynöksége;
26. összegezés megküldése: a  beszerzési eljárás eredményéről szóló értesítésnek az  ajánlattevők vagy pályázók
részére történő megküldése;
27. pályázatkérői jogosultsággal rendelkező honvédelmi szervezet: a  13.  § (1)  bekezdésében meghatározott
beszerzési eljárások kezdeményezésére és lefolytatására önállóan vagy megbízás alapján jogosult, jóváhagyott
költségvetési előirányzattal rendelkező honvédelmi szervezet;
28. piackutatás: a beszerzési eljárás előkészítése során végzett azon tevékenységek összessége, amelyeknek célja
az adott közbeszerzéssel kapcsolatos helyzet- és piacfelmérés, a közbeszerzés becsült értékének meghatározása,
a Kbt. szerinti összeférhetetlenségi szabályok betartása mellett, és amely elsősorban nyilvánosan hozzáférhető
adatbázisokban lévő adatokra, valamint a  beszerzés tárgyának megfelelő iparágban, szolgáltatási ágban
tevékenykedő gazdasági szereplők feltérképezésre, illetve az általuk szolgáltatott adatok begyűjtésére irányul;
ide tartozik – adott esetben – az indikatív ajánlat bekérése, valamint a NATO tagságunkból eredő lehetőségek
vizsgálata;
29. SZÉBT: Szervezetszintű Éves Beszerzési Terv, amely az egyes honvédelmi szervezetek részére meghatározott
feladatok végrehajtásához szükséges beszerzéseket tartalmazó tervdokumentum;
30. tartós külszolgálatot teljesítők ellátását célzó beszerzés: a  nem fegyveres külszolgálatot teljesítők és a  tartós
tanulmányokat folytatók nemzeti logisztikai támogatása érdekében külföldön végrehajtásra kerülő
árubeszerzés, szolgáltatás megrendelése, építési beruházás beszerzése, amely nemzetközi szerződés,
tárcaszintű megállapodás hiányában vagy hazai készletből, beszerzésből határidőre vagy gazdaságosan nem
biztosítható;
31. termékkodifikációs adatszolgáltatási záradék: egy termék minden lényeges tulajdonságát, műszaki adatait
tartalmazó, annak azonosításához szükséges műszaki rajzok, leírások, illetve azonosító adatok átadása, vagy
a  gyártás során alkalmazott szabványokra, gyártási utasításokra történő utalás, amelynek alapján az  adott
termék egyértelműen azonosítható;
32. üzembentartási adatszolgáltatási záradék: a  szerződés azon záradéka, amelyben a beszállító kötelezettséget
vállal arra, hogy az  általa szállított termék rendszerbe állításához, üzemben tartásához, kivonásához
a megrendelő által meghatározott adatokat a megrendelő részére hitelesen biztosítja;
33. válsághelyzet: a Vbt. 3. § 48. pontjában meghatározott helyzet;
34. védelmi és biztonsági beszerzés: a Vbt. 4. § (1) bekezdése szerinti beszerzés.
2. A beszerzési eljárásba bevont honvédelmi szervezetek hatásköre és feladatai
3. § (1) A  HM GTSZF a  16–18.  § szerint koordinálja és végrehajtja az  ÉBT összeállítását és módosítását, valamint a  tárca
költségvetési kereteinek, illetve előirányzatainak év közbeni változása esetén, szükség szerint kezdeményezi az ÉBT
módosítását.
(2) A  honvédelmi szervezetek a  16.  §-ban meghatározott tervezési köriratban foglaltak szerint összeállítják az  SZÉBT
tervezetüket évenkénti bontásban a részükre biztosított előirányzati keretek alapján.
4. § (1) A HM GTSZF az ajánlatkérők által felterjesztett beszerzési feladat kezdeményezésére vonatkozó dokumentumokat
összeveti a jóváhagyott ÉBT-vel, és a 21. §-ban meghatározottak szerint javaslatot tesz a kezdeményezés engedélyezése
tárgyában való döntésre.
(2) A HM GTSZF a közbeszerzések központi ellenőrzéséről és engedélyezéséről szóló 320/2015. (X. 30.) Korm. rendelet
(a  továbbiakban: ELLR.) hatálya alá tartozó beszerzések lefolytatása, szerződések megkötése vagy módosítása
érdekében az  ajánlatkérők kezdeményezése és adatszolgáltatása alapján végzi az  ELLR. rendelkezéseiben
meghatározott, a beszerzési eljárásokhoz szükséges dokumentumok felülvizsgálatát, előzetes ellenőrzését.
(3) A HM GTSZF felügyeleti, ellenőrzési tevékenysége kiterjed a beszerzési eljárások vonatkozásában az eljárás szabályos
előkészítettségének, ezen belül az  eljárás jogalapjának, gazdaságosságának, a  tárca tervdokumentumaiban
meghatározott céljaival való összhangjának vizsgálatára.
(4) A HM GTSZF a (2) és (3) bekezdésben meghatározott feladatok végrehajtása érdekében, szükség szerint kiegészítő
adatszolgáltatást kér be a beszerzési eljárásban érintett honvédelmi szervezetektől.
(5) A HM GTSZF a kiemelt hadfelszerelés-fejlesztési programok besorolásáról szóló HM utasítás szerinti hadfelszerelésfejlesztési programokhoz nem kapcsolódó szakági beszerzési és beszerzési eljárást kezdeményező dokumentumot
szakmai véleményezésre megküldheti a HM Hadfelszerelés Fejlesztési Főosztály (a továbbiakban: HM HFF) részére.
(6) A HM GTSZF az ajánlatkérők által a 15. § (2) bekezdés j) pontja alapján megküldött adatszolgáltatásokat összesíti,
ellenőrzi, valamint a  HM védelemgazdaságért felelős helyettes államtitkár (a továbbiakban: HM VGHÁT) részére
felterjeszti. A  HM VGHÁT egyetértése esetén a  HM GTSZF megküldi az  adatszolgáltatást a  jogszabályban előírt
szervezet részére.
5. § (1) A HM Védelemgazdasági Hivatal (a továbbiakban: HM VGH)
a) ellenőrzi a  honvédelmi szervezetek – a  kizárólagos jog alapján ajánlatkérői hatáskörébe tartozó, vagy
hatáskörébe utalt – beszerzési igényeit, beszerzési tilalom alóli mentesítési kötelezettségének teljesítését,
b) tervezi és szervezi a hazai és külföldi beszerzési, valamint egyéb kereskedelmi témájú tárgyalásokat, valamint
c) a HM HFF-fel, valamint az érintett honvédelmi szervezetekkel együttműködve tervezi, szervezi a hadfelszerelési
konferenciákat, bemutatókat és konzultációkat.
 (2) A  HM VGH kizárólagos jogosultsággal – a  9.  § (1) és (4)  bekezdésében, a  10.  § (1)  bekezdésében és a  11.  §-ban
meghatározott kivételekre figyelemmel – ajánlatkérőként eljárva végzi
a) a védelmi és biztonsági beszerzések lefolytatását,
b) az importbeszerzések lefolytatását,
c) a hajtóanyag-, elhelyezési célú tüzelőolaj-beszerzések lefolytatását, a HM irányítása alá tartozó külképviseletek
részére történő beszerzések kivételével,
d) a jövedéki termékek beszerzésének lefolytatását, a HM irányítása alá tartozó külképviseletek részére történő
beszerzések kivételével,
e) a keretmegállapodásos eljárás első részének lebonyolítását,
f ) a központosított közbeszerzés körébe tartozó termékek beszerzésének és szolgáltatások megrendelésének
lefolytatását,
g) a NATO Biztonsági Beruházási Program keretében megvalósuló beszerzésekre vonatkozó részletes szabályokról
szóló 109/2012. (VI. 1.) Korm. rendelet (a továbbiakban: NSIPR.) alapján a  NATO Biztonsági Beruházási
Programjához kapcsolódó beszerzések lefolytatását,
h) valamennyi beszerzés lefolytatását, amelynek értéke a  nemzeti közbeszerzési értékhatárt eléri vagy
meghaladja,
i) a kiemelt hadfelszerelés-fejlesztési programok besorolásáról szóló HM utasítás szerinti kiemelt hadfelszerelésfejlesztési programmal kapcsolatos és a haditechnikai kutatás-fejlesztési beszerzések lefolytatását, továbbá
j) a Kbt. 9. § (1) bekezdés b) pontja, valamint a Vbt. 7. § (1) bekezdés 4. pontja szerinti beszerzések lefolytatását.
(3) A kezdeményező megbízása alapján a HM VGH ajánlatkérőként nem kizárólagos jogosultsággal is folytat le beszerzési
eljárásokat. A HM VGH megbízása a nem kizárólagos jogosultságába delegált beszerzési eljárások vonatkozásában
az  MH katonai szervezeteinek vonatkozásában kizárólag a  Honvéd Vezérkar főnöke (a továbbiakban: HVKF), míg
a HM szervek esetében kizárólag a HM VGHÁT előzetes engedélyével történhet.
(4) A HM VGH a beszerzési eljárások lefolytatása során
a) folyamatosan és közvetlenül kapcsolatot tart a kezdeményezővel,
b) mind a  hazai, mind az  importbeszerzések esetén a  szerződés vagy szerződésmódosítás aláírását követő
5. munkanapig annak egy példányát vagy kivonatát – amely tartalmazza a szállítási, teljesítési követelményeket,
a műszaki és pénzügyi teljesítés ütemtervét – közvetlenül megküldi a kezdeményező, ha pedig a költségviselő
nem azonos a kezdeményezővel, akkor a kezdeményező és a költségviselő részére,
c) az ELLR. hatálya alá tartozó beszerzési eljárások engedélyeztetése során kapcsolatot tart a közbeszerzésekért
felelős miniszter által vezetett minisztérium illetékes szervezeti egységeivel a HM GTSZF egyidejű tájékoztatása
mellett, továbbá
d) a kézhezvételtől számított 3 munkanapon belül továbbítja a Nemzeti Kommunikációs Hivatal (a továbbiakban:
NKOH) részére a  honvédelmi szervezetek által elkészített, az  NKHR. 8. és 9.  §-ában meghatározott
adatszolgáltatási kötelezettség alá eső tájékoztatókat, terveket, dokumentumokat.
(5) A HM VGH érvényesíti az általa lefolytatott beszerzési eljárások eredményeként megkötött szerződések teljesítésével
kapcsolatosan felmerülő szerződésszegésből eredő követeléseket.
(6) A  HM VGH a  beszerzési eljárásokkal összefüggésben végzi a  vám- és haditechnikai engedélyezési eljárásokkal
összefüggő feladatokat, lebonyolítja a  vám-, jövedéki-, környezetvédelmi- és hitelintézeti műveleteket, végzi
az  importbeszerzésekkel összefüggő vám-, jövedéki adó- és környezetvédelmi termékdíj-bevallással kapcsolatos
ügyek intézését.
(7) Ha az  importbeszerzés költségviselője a  HM VGH-tól eltérő honvédelmi szervezet, a  HM VGH megküldi
a  költségviselőnek a  deviza-kifizetésekhez, az  akkreditívek nyitásához és az  azokhoz kapcsolódó teljesítésekhez
szükséges információkat. Nem európai uniós tagállamból beszerzésre került termékek esetén a  közterheket – így
különösen az általános forgalmi adót, vámot, környezetvédelmi termékdíjat – a területileg illetékes vámhatóság által
kiállított határozat alapján a  költségviselő fizeti meg. Európai uniós tagállamból beszerzésre került termékek és
szolgáltatások esetén a számlák nettó összegének kifizetése után a költségviselő az általános forgalmi adót – az adózás
rendjéről szóló törvény szerint – bevallja és befizeti, illetve visszaigényli, és a környezetvédelmi termékdíj-bevallás
elkészítéséhez adatot szolgáltat a HM VGH részére.
(8) A HM VGH a költségviselő nevére kiállított, közterhek megfizetésére szóló határozatokat teljesítés céljából megküldi
a költségviselő részére.
6. § Az MH Logisztikai Központ (a továbbiakban: MH LK)
1. megtervezi a rendelkezési jogkörébe tartozó központi logisztikai előirányzatokból megvalósuló beszerzéseket,
ellenőrzi a gazdálkodási hatáskörébe tartozó honvédelmi szervezetek hasonló tárgyú beszerzési igényeit,
2. ellenőrzi az MH ÖHP, az MH Hadkiegészítő, Felkészítő és Kiképző Parancsnokság (a továbbiakban: MH HFKP)
és a HVKF közvetlen szolgálati alárendeltségébe tartozó katonai szervezetek által megküldött ÉBT javaslatokat,
3. az igényeket kötelezettségvállaló szerinti bontásban szerepelteti az  ÉBT javaslatban, melynek megfelelően
a Honvéd Vezérkar Logisztikai Csoportfőnökség (a továbbiakban: HVK LOGCSF) részére MH szintű logisztikai
beszerzési tervet terjeszt fel, melynek során felelősséggel tartozik a  Kbt. szerinti részekre bontási tilalomra
vonatkozó szabályok betartásáért,
4. szakterületüket érintően meghatározza a  szolgálati alárendeltségébe tartozó központi ellátó szervezetek
tárgyévi beszerzési és ellátási feladatait a központi ellátás körébe tartozó eszközök és készletek vonatkozásában,
5. összeállítja az  általa kezdeményezett beszerzési megbízásokat, az  azokhoz kapcsolódó műszaki leírásokat,
közreműködik a beszerzések lebonyolításában,
6. irányítja a szolgálati alárendeltségébe tartozó központi ellátó szervezeteket a beszerzési feladatok végzésében,
7. önállóan vagy a  szolgálati alárendeltségébe tartozó központi ellátó szervezetek útján beszerzéseket
kezdeményez,
8. biztosítja a  rendelkezési jogosultságába tartozó költségvetési keretek, valamint előirányzatok tekintetében,
hogy a  beszerzési eljáráshoz szükséges pénzügyi fedezet rendelkezésre álljon, a  hatáskörét meghaladó
költségvetési keretek, valamint előirányzatok tekintetében kezdeményezi az átcsoportosítások végrehajtását,
9. feldolgozza a  központi ellátó szervezetek által saját hatáskörben lebonyolított beszerzések tárgyában
felterjesztett jelentéseket,
10. a tárgyév folyamán alárendeltjei havi, valamint eseti jelentései alapján elemzi és értékeli a  szakterületek
beszerzési helyzetét, melynek keretében a terv- és a tényadatok összehasonlítása alapján elemzi a tervezett,
valamint a  ténylegesen végrehajtott beszerzések eltéréseit, az  eltérések okát, majd az  alárendeltek felé
intézkedik, illetve javaslatokat tesz a feladatok esetleges módosítására,
11. az MH egészére vonatkozó keretmegállapodásos eljárással lefolytatandó beszerzések esetében az MH ÖHP,
illetve az  MH BHD bevonásával összefogja és kezdeményezi a  keretmegállapodásos beszerzési eljárás első
részének lebonyolítását,
12. az állandó híradás szakterület tekintetében rendelkezési joggal bír az MH BHD előirányzatai felett, valamint
elkészíti a kapcsolódó beszerzési megbízásokat,
13. kezdeményezőként elkészíti a minőségbiztosítási, átvételi és termékazonosítási követelményeket,
14. a kezdeményező igénye esetén minőségbiztosítási feladatkörében eljárva a kezdeményező által megküldött
műszaki leírás alapján elkészíti, majd a  kezdeményező részére megküldi az  adott beszerzéshez kapcsolódó
minőségbiztosítási, átvételi és termékazonosítási követelményeket,
15. a 13. és 14.  pont szerinti feladatköreivel érintett beszerzések esetén részt vesz az  ajánlatok értékelésében,
melynek keretében végrehajtja azok minőségi szempontú értékelését,
16. az ajánlatkérő igénye alapján végrehajtja az ajánlati minták értékelését, gondoskodik azok szakszerű tárolásáról,
17. végzi a beszerzésekhez kapcsolódó termékazonosítási feladatokat,
18. megrendelőként jár el az  NSPA-tól történő beszerzések esetében a  42.  §, valamint a  HM közigazgatási
államtitkár (a továbbiakban: HM KÁT) és a HVKF vonatkozó együttes intézkedésében foglaltak szerint, továbbá
19. a közlekedési szakterületet érintően meghatározza a  tárgyévi beszerzési és ellátási feladatokat a  központi
ellátás körébe tartozó eszközök és készletek vonatkozásában. 7. § Az MH ÖHP
a) megtervezi a  gazdálkodási hatáskörébe tartozó, intézményi ellátású eszközökre, készletekre és egyéb
szolgáltatásokra vonatkozó beszerzési igényeket,
b) beszerzéseket kezdeményez, összeállítja az  általa kezdeményezett beszerzési megbízásokat, az  azokhoz
kapcsolódó műszaki leírásokat, közreműködik a beszerzések lebonyolításában,
c) biztosítja a keretgazdai hatáskörébe tartozó költségvetési keretek, valamint előirányzatok tekintetében, hogy
a  beszerzési eljáráshoz szükséges pénzügyi fedezet rendelkezésre álljon, illetve a  hatáskörét meghaladó
költségvetési keretek, valamint előirányzatok tekintetében kezdeményezi az átcsoportosítások végrehajtását,
továbbá
d) a  tárgyév folyamán a szolgálati alárendeltségébe tartozó katonai szervezetek havi, valamint eseti jelentései
alapján elemzi és értékeli a  szakterületek beszerzési helyzetét, melynek keretében a  terv- és a  tényadatok
összehasonlítása alapján elemzi a  tervezett, valamint a  ténylegesen végrehajtott beszerzések eltéréseit,
az  eltérések okát, majd a  szolgálati alárendeltségébe tartozó katonai szervezetek felé intézkedik, illetve
javaslatokat tesz a feladatok esetleges módosítására.
8. § A HM HFF
a) megtervezi a  rendelkezési jogkörébe tartozó központi logisztikai előirányzatokból megvalósuló kiemelt
hadfelszerelés-fejlesztési programokkal kapcsolatos beszerzéseket,
b) összeállítja az  általa kezdeményezett beszerzési megbízásokat, az  azokhoz kapcsolódó műszaki leírásokat,
közreműködik a beszerzések lebonyolításában,
c) a kiemelt hadfelszerelés-fejlesztési programokkal kapcsolatos beszerzéseket kezdeményez, valamint
d) a  HM GTSZF 4.  § (6)  bekezdése szerinti igénye alapján véleményezi a  kiemelt hadfelszerelés-fejlesztési
programok besorolásáról szóló HM utasítás szerinti hadfelszerelés-fejlesztési programokhoz nem kapcsolódó
beszerzések dokumentumait.
9. § (1) Az  MH BHD a  HM objektumok ellátása érdekében a  feladatkörébe tartozó, a  feladatra jóváhagyott előirányzatok
terhére történő ellátási kötelezettség teljesítése érdekében – pályázatkérői jogosultsága mellett – jogosult
a) a KR. hatálya alá tartozó áruk beszerzésére, szolgáltatások megrendelésére, továbbá
b) közbeszerzések lefolytatására.
(2) A HM szervek vezetői – a rendelkezési jogosultságuk alá tartozó költségvetési előirányzataik erejéig – a 43. § szerinti
eljárás lefolytatásával megbízhatják az MH BHD-t.
(3) Az  MH BHD az  ELLR. hatálya alá tartozó beszerzési eljárások engedélyeztetése során kapcsolatot tart
a  közbeszerzésekért  felelős miniszter által vezetett minisztérium illetékes szervezeti egységeivel a  HM GTSZF
egyidejű tájékoztatása mellett.
(4) Az MH BHD kizárólagos jogosultsággal ajánlatkérőként eljárva végzi a központosított közbeszerzés körébe tartozó
nemzetközi utazásszervezés – így különösen a  repülőjegyek, az  azokhoz közvetlenül kapcsolódó szolgáltatások,
a szállás, a külföldi vasúti jegy, a hajó- és kompjegy, az autóbérlés, az utazáshoz kapcsolódó biztosítások és egyéb,
kiegészítő szolgáltatások – megrendelését.
10. § (1) Az MH Egészségügyi Központ (a továbbiakban: MH EK) jogosult a feladatkörébe tartozó kötelezettségek teljesítése
érdekében beszerzéseket értékhatártól függetlenül lefolytatni, ide nem értve
a) a védelmi és biztonsági beszerzéseket,
b) a Kbt. 9. § (1) bekezdés b) pontja, valamint a Vbt. 7. § (1) bekezdés 4. pontja szerinti beszerzéseket,
c) a 37. § szerinti beszerzéseket,
d) a hajtóanyag-, elhelyezési célú tüzelőolaj-beszerzéseket,
e) a jövedéki termékek beszerzését,
f ) a NATO Biztonsági Beruházási Programjához kapcsolódó beszerzéseket,
g) a haditechnikai kutatás-fejlesztési beszerzéseket,
h) a keretmegállapodásos eljárás első részének lebonyolítását, valamint
i) az NKHR. hatálya alá tartozó központosított közbeszerzéseket.
(2) Az  MH EK a  37.  § (2)  bekezdésében meghatározott kapacitással és képességgel összefüggésben tájékoztatást kér
a HM VGH-tól, mely alapján kezdeményezi a 37. §-ban meghatározott eljárás lefolytatását.
(3) Az  MH EK az  ELLR. hatálya alá tartozó beszerzési eljárások engedélyeztetése kapcsán kapcsolatot tart
a közbeszerzésekért felelős miniszter által vezetett minisztérium illetékes szervezeti egységeivel a HM GTSZF egyidejű
tájékoztatása mellett.
11. § Az MH BHD, az MH Anyagellátó Raktárbázis és az MH Rekreációs Kiképzési és Konferencia Központ, az MH 54. Veszprém
Radarezred és az  MH 64. Boconádi Szabó József Logisztikai Ezred, valamint – a  belföldi reprezentációról szóló
HM  utasítás szerinti termékek esetében – valamennyi honvédelmi szervezet a  vendéglátási tevékenységükhöz
kapcsolódóan saját hatáskörben végzik a  tevékenységük ellátásához szükséges, a  jövedéki adóról és a  jövedéki
termékek forgalmazásának különös szabályairól szóló 2003. évi CXXVII. törvény (a továbbiakban: Jöt.) 3. § (2) bekezdés
b)–e) pontja szerinti jövedéki termékek beszerzését.
12. § A központi ellátó szervezetek
a) jogosultak a gazdálkodási utasításban megfogalmazott utaltsági rendnek megfelelően az előirányzat feletti
rendelkezési jogosultsággal bíró honvédelmi szervezet parancsnoka által elrendelt, a  HM VGH-nak az  5.  §
(2) bekezdése szerinti kizárólagos jogait nem érintő, a nemzeti közbeszerzési értékhatárt el nem érő értékű,
központi ellátási körbe tartozó áruk és szolgáltatások 43. § (1) és (2) bekezdése szerinti beszerzésére,
b) az előirányzat feletti rendelkezési jogosultsággal bíró honvédelmi szervezetek által meghatározott mértékig és
módon részt vesznek az honvédelmi szervezetek összegzett igényeit tartalmazó ÉBT javaslat összeállításában,
c) vezetik az  a)  pont szerinti beszerzésekkel kapcsolatos, szerződéses felek szerinti nyilvántartást
a megrendelésekről és teljesítésekről, valamint
d) az ajánlatkérők által kötött és saját kötelezettségvállalási körükbe tartozó szerződés teljesítéséről a teljesítést
követően haladéktalanul, a  több évre áthúzódóként jelentkező teljesítések esetében a  tárgyévet követő év
január 15-éig írásos jelentést tesznek az ajánlatkérő részére.
13. § (1) A pályázatkérői jogosultsággal rendelkező honvédelmi szervezetek
a) jogosultak a beszerzési eljárások saját hatáskörben történő lebonyolítására
aa) a 43. § (1) és (2) bekezdése szerinti beszerzések esetében,
ab) a  HM VGH által megkötött keretmegállapodás alapján a  keretmegállapodásos eljárás második
részének ajánlatkérőként történő lefolytatására a  Kbt., valamint a  keretmegállapodásban
meghatározott feltételek szerint, valamint
ac) a HM VGH által megkötött keretmegállapodás hiányában vagy a keretmegállapodásban előirányzott
teljes mennyiség felhasználtsága esetén – a  Kbt. 111.  § f )  pontja szerinti áruk uniós közbeszerzési
értékhatárt el nem érő értékű beszerzése esetében a  25.  § figyelembevételével – a  43.  § (1) és
(2) bekezdése szerint,
b) jogosultak a  hazai nyelvképzés szolgáltatás, a  nem haditechnikai besorolású gépjármű-javítás szolgáltatás
és  gépjármű alkatrészek, a  honvéd tisztjelöltek „B” kategóriás, valamint a  honvéd altiszt-jelöltek „B” és
„C”  kategóriás vezetői engedélyének megszerzését szolgáló tanfolyam-tárgyú közbeszerzéseket uniós
közbeszerzési értékhatárig lefolytatni,
c) jogosultak az Európai Unió által az operatív programok, valamint az  Európai Gazdasági Térség és a Norvég
Finanszírozási Mechanizmus, továbbá a  Svájci-Magyar Együttműködési Program keretében biztosított és
az  egyéb európai uniós alapokból elérhető források vagy az  azokhoz kapcsolódó önrész, illetve el nem
számolható költség fedezetéül szolgáló hazai források terhére – a 39. § (2) bekezdése figyelembevételével –
közbeszerzéseket lefolytatni,
d) vezetői felelősek az SZÉBT-nek az ÉBT-vel való összhangjáért,
e) az SZÉBT-et a 16. §-ban foglalt körirat szerinti rendben küldik meg, illetve terjesztik fel,
f ) intézik a  saját hatáskörben lefolytatott beszerzési eljárásaik során a  jogorvoslati és reklamációs, valamint
a jótállással és a szavatossággal összefüggő ügyeket, valamint
g) a  saját kötelezettségvállalási körükbe tartozó és a  HM VGH által kötött szerződés teljesítéséről a  teljesítést
követően haladéktalanul, a több évre áthúzódóként jelentkező teljesítések esetében a szerződés megkötésétől
számított első évet követően évente írásos jelentést tesznek a HM VGH részére.
(2) Az MH ÖHP parancsnokának szolgálati alárendeltségébe tartozó katonai szervezetek havonta jelentést terjesztenek
fel a saját hatáskörben lefolytatott beszerzési eljárásokról az MH ÖHP részére.
14. § A  pályázatkérői jogosultsággal rendelkező honvédelmi szervezetek a  kizárólagos jogosultsági körbe tartozó
beszerzési eljárások saját hatáskörükbe történő eseti delegálására vonatkozó igényeket a  HM GTSZF-en keresztül,
a HM VGHÁT részére terjesztik fel engedélyezésre.
15. § (1) A kezdeményező vezetője felelős
a) a  közbeszerzés részben vagy egészben európai uniós forrásból történő finanszírozási lehetőségének
vizsgálatáért,
b) a kezdeményező SZÉBT-jének az ÉBT-vel való összhangjáért,
c) a  beszerzések megfelelő alapossággal történő előkészítésért, a  műszaki leírás HM VGH részére történő
megküldéséért, valamint a  minőségbiztosítási, átvételi és termékazonosítási követelmények maradéktalan
betartásáért,
d) a megbízás ajánlatkérő részére való megküldését megelőzően annak
da) a  híradó, informatikai és információvédelmi tárgyú fejlesztésekkel, infokommunikációs
eszközbeszerzéssel, a központilag biztosított szolgáltatásokkal és az MH Kormányzati Célú Elkülönült
Hírközlő Hálózata üzemeltetésével, fenntartásával, valamint a  szolgáltatásbérléssel kapcsolatos
beszerzések esetén – az egészségügyi információs rendszerek kivételével – a Honvéd Vezérkar Híradó,
Informatikai és Információvédelmi Csoportfőnökséggel,
db) az elektronikai hadviselés tárgyú beszerzések esetén a KNBSZ-szel,
dc) kiképzés-technikai, valamint kiképzési-szimulációs tárgyú beszerzések esetén a HVK LOGCSF-fel,
dd) a hadfelszerelés-fejlesztési programokhoz kapcsolódó beszerzések esetén a HM HFF-fel és
de) a da), db) és dd) alpontokban nem említett szakterületeket érintő beszerzés esetén a HVK LOGCSF-fel
történő egyeztetéséért,
e) a  19.  § (2)  bekezdésében meghatározott adatok pontos meghatározásáért és az  ajánlatkérő részére
a megbízással egyidejűleg történő megküldéséért,
f ) az eljárás megindítása után az eljárás jogszerű és a jogszabályokban meghatározott lehető legrövidebb időn
belüli befejezéséhez szükséges információknak az ajánlatkérő írásbeli felhívásában szereplő határidőre történő
megadásáért,
g) a beszerzés eredményeképpen megkötött szerződés alapján rá háruló kötelezettségek teljesítéséért,
h) a  23.  § (3)  bekezdése szerinti keretszerződés-feltöltés, valamint szerződésmódosítás kezdeményezéséhez,
az  annak szükségességét alátámasztó dokumentumok és a  fedezetigazolás, az  ELLR. hatálya alá tartozó
beszerzések esetén legkésőbb az  ELLR.-ben meghatározott határidőt megelőző 30. munkanapig, az  egyéb
beszerzések esetén legkésőbb az  ELLR.-ben meghatározott határidőt megelőző 15. munkanapig történő
megküldéséért,
i) a  szerződések késedelmes teljesítésének dokumentálásáért, valamint a  HM VGH késedelmes teljesítésről
történő tájékoztatásáért, valamint
j) a Kbt. 50. § (2) bekezdés j) pontja szerinti alternatív ajánlattétel lehetőségének vizsgálatáért.
(2) Az ajánlatkérő vezetője felelős
a) a Kbt. 42. § (1) bekezdése szerinti közbeszerzési terv elkészítéséért, valamint naprakészen tartásáért,
b) a beszerzési eljárás jogalapjának meghatározásáért,
c) a szakértői, valamint a bírálóbizottság összetételéért,
d) a beszerzési eljárásokhoz kapcsolódó hirdetmények közzétételéért és azok jogszerűségéért,
e) a  beszerzési eljárás hatályos jogszabályok és közjogi szervezetszabályozó eszközök szerinti lefolytatásáért,
figyelembe véve a kezdeményező beszerzési igényeit,
f ) a beszerzési eljárással kapcsolatos, jogász végzettségű szakember által ellenőrzött szerződések aláírásáért,
g) a szerződések teljesítésével összefüggő reklamációk esetén a kivizsgálást végrehajtó bizottság kijelöléséért,
a lezárás érdekében szükséges döntéshozatalért,
h) a beszerzési eljárások ellenőrzéséért és a terven felüli ellenőrzések elrendeléséért,
i) az államháztartásról szóló 2011. évi CXCV. törvény 41. § (6) bekezdésében foglaltak érvényesüléséért,
j) a  HM GTSZF megkeresése alapján az  ELLR., a  BVR. 12.  §-a és a  Vbt. 171.  §-a szerinti adatszolgáltatások
összeállításáért és a HM GTSZF részére való megküldéséért, továbbá
k) az eljárás ellenőrzése és engedélyezése során bekért adatoknak és információknak a közbeszerzésekért felelős
miniszter által vezetett minisztérium illetékes szervezeti eleme részére történő megküldéséért, valamint
a HM GTSZF egyidejű tájékoztatásáért.
(3) Az MH EK parancsnoka felelős a hatáskörébe tartozó beszerzési igények szakmai felülvizsgálatáért.
 (4) Az MH ÖHP parancsnoka felelős
a) a  szolgálati alárendeltségébe tartozó honvédelmi szervezetek SZÉBT-jeinek szakmai felülvizsgálatáért,
valamint
b) a szolgálati alárendeltségébe utalt honvédelmi szervezeteknél a beszerzési tevékenységet érintő terven felüli
ellenőrzések elrendeléséért.
(5) Az MH LK parancsnoka felelős
a) az MH ÖHP az MH LK, az MH HFKP, valamint a HVKF közvetlen alárendeltségébe tartozó katonai szervezetek
SZÉBT-jeinek szakmai felülvizsgálatáért, továbbá
b) a  szolgálati alárendeltségébe tartozó honvédelmi szervezeteknél a  beszerzési tevékenységet érintő terven
felüli ellenőrzések elrendeléséért. 3. A beszerzések tervezése 16. § (1) A tárca beszerzéseinek tervezése az éves központi költségvetési törvény figyelembevételével, az e célra a HM GTSZF
által kiadott tervezési köriratban foglaltak szerint, az illetékes csoportfőnökségek bevonásával valósul meg.
(2) Az SZÉBT-ben a beszerzéseket az ÉBT-ben rögzített kategóriák szerint elkülönítetten kell szerepeltetni.
17. § (1) A HM GTSZF a felülvizsgált ÉBT tervezetet a HM VGHÁT, a HVKF és a HM KÁT útján felterjeszti a honvédelmi miniszter
részére jóváhagyásra.
(2) A HM GTSZF a jóváhagyott terv vonatkozó részét elektronikus úton megküldi az érintett honvédelmi szervezet részére.
 (3) A jóváhagyott ÉBT-ben szereplő értékhatár alatti sorok vonatkozásában az ajánlatkérő szervezeteknek rendelkezniük
kell feladatokra bontott értékhatár alatti beszerzési tervvel, melyet az ÉBT jóváhagyását követően készítenek el.
18. § Ha a beszerzési eljárás kezdeményezésére az ÉBT-ben nem szereplő feladat vonatkozásában vagy az ÉBT-ben tervezett
összegnél magasabb összegben kerül sor, mind a megbízást, mind a kezdeményezést „terven felüli” jelöléssel kell
ellátni. A kezdeményezés engedélyezését követően a HM GTSZF az ÉBT-ben a módosításokat átvezeti.
4. A beszerzési eljárások lefolytatásának rendje 19. § (1) A  beszerzési eljárás lefolytatását a  szükséges szabad előirányzat rendelkezésre állása esetén a  kezdeményező
az 1. melléklet szerinti formanyomtatvány kitöltésével kezdeményezi az ajánlatkérőnél. A formanyomtatvány minden
pontját ki kell tölteni. A  formanyomtatványt a  kezdeményező vezetője vagy a  szervezeti és működési szabályzata
szerint kiadmányozásra jogosult személy írja alá.
(2) A megbízáshoz csatolni kell
a) a becsült érték meghatározását alátámasztó iratot, amely tartalmazza a becsült érték kiszámításának részletes
bemutatását,
b) a 2. melléklet szerinti tartalommal elkészített műszaki leírást,
c) az értékelési szempontokat,
d) a minőségbiztosítási, átvételi és termékazonosítási követelményeket, valamint
e) a tárgyévet követő év vagy évek vonatkozásában a kötelezettségvállaló vagy a  rendelkezési jogosultsággal
bíró honvédelmi szervezet által kiállított, 3. melléklet szerinti „Fedezetigazolás” elnevezésű formanyomtatványt.
 (3) A becsült érték részletes bemutatása történhet azonos tárgyban – hasonló mennyiségben, feltételekkel – megkötött
szerződés alapulvételével, építési beruházás esetén az  előző időszakban kialakult fajlagos egységárak
figyelembevételével, továbbá piackutatással.
(4) Ha a piackutatásra indikatív ajánlatok bekérése útján került sor, a (2) bekezdés a) pontja szerinti iratnak tartalmaznia
kell az indikatív ajánlatokat, valamint a megszólított gazdasági szereplők felsorolását.
(5) A megbízást és a csatolt dokumentumokat az előírt példányszámban el kell készíteni, és abból egy eredeti példányt
és egy elektronikus másolatot is meg kell küldeni az ajánlatkérő részére.
(6) A megbízás ügyviteli megérkezését követő 8. munkanapig az ajánlatkérő a megbízást ellenőrzi, felülvizsgálja és
a) befogadja azt,
b) a módosítási, kiegészítési javaslatokat megküldi hiánypótlás végett a kezdeményező részére,
c) hiányosan kitöltött, illetve előírt mellékletek nélküli formanyomtatvány esetén a  megbízást – hiánypótlási
felhívás és befogadás nélkül – visszaküldi a kezdeményező részére,
d) haladéktalanul, részletes indokolással alátámasztott, előzetes szakmai konzultációt kezdeményez
a  kezdeményező és a  véleményezésbe bevont honvédelmi szervezetek részvételével a  hiányosságok
kiküszöbölése érdekében, vagy
e) tájékoztatja a kezdeményezőt arról, hogy a kezdeményezés alapján piackutatást, előzetes piaci konzultációt
folytat le, amelynek határideje 8 munkanap, és annak eredményétől függően az a)–d) pontban foglaltak szerint
jár el.
(7) A  (6)  bekezdés b)  pontjában meghatározott módosítási javaslatok ügyviteli megérkezését követő 5. munkanapig
a  kezdeményező a  javaslatokat feldolgozza, kiegészíti a  megbízást, továbbá – ha szükségesnek ítéli – részletes
indokolással alátámasztott szakmai konzultációt kezdeményez az ajánlatkérőnél, az ajánlatkérő és a véleményezésbe
bevont szervezetek részvételével, a  megbízás véglegesítése érdekében. Ha a  megbízás módosítása objektív,
a  kezdeményezőn kívül álló okból 5 munkanapon belül nem teljesíthető, arról a  kezdeményező haladéktalanul
tájékoztatja az ajánlatkérőt.
(8) Az (7) bekezdés szerinti szakmai konzultációt az annak kezdeményezésétől számított 5. munkanapig össze kell hívni.
A konzultációt követő 5. munkanapig a kezdeményező megküldi az egyeztetett, véglegesített megbízást ajánlatkérő
részére.
(9) Ha a (7) bekezdés szerinti szakmai konzultációt követően az ajánlatkérő a pótlólagos adatszolgáltatást
a) nem tartja megfelelőnek a  megbízás befogadásához, vagy a  kezdeményező az  (6)  bekezdés szerinti
kötelezettségének nem tesz eleget, az  ajánlatkérő a  határidő leteltét követő 2. munkanapig visszaküldi
a megbízást a kezdeményező részére, melyet indokolással kell dokumentálnia vagy
b) megfelelőnek tartja, a pontosított megbízást az ügyviteli megérkezést követő 5. munkanapig befogadja.
 (10) Ha a  megbízás befogadására annak ügyviteli megérkezését követő 30. munkanapig nem kerül sor, az  ajánlatkérő
a megbízást befogadás nélkül visszaküldi a kezdeményezőnek.
 (11) Az  ajánlatkérő a  megbízás befogadásának időpontjáról, valamint az  ELLR. hatálya alá tartozásáról tájékoztatja
a kezdeményezőt.
 (12) A  (11)  bekezdésben foglalt tájékoztatás megérkezését követő munkanapon a  kezdeményező a  megbízás és
csatolmányai előírtak szerinti további eredeti példányait megküldi a HM VGH részére.
 (13) A  (12)  bekezdésben foglalt eredeti példányok beérkezését követően azonnal, de legkésőbb az  attól számított
3. munkanapig a HM VGH
a) kezdeményezi a költségviselő honvédelmi szervezetnél a kötelezettségvállalás HM KGIR-ben történő rögzítését,
könyvelését és az előirányzat lekötését,
b) az  ELLR. hatálya alá tartozó beszerzések esetében a  tárgyévi előirányzat vonatkozásában – amennyiben
az rendelkezésre áll – kiadja a 4. melléklet szerinti fedezetigazolást, és
c) végrehajtja a megbízás pénzügyi ellenjegyzését.
(14) Az építési beruházások végrehajtására vonatkozó kezdeményezések esetében a megbízás mellékletében szerepeltetni
kell az  eljárás becsült értékének megállapítása érdekében végzett helyszíni felmérés időpontját, amely nem lehet
régebbi a  felterjesztés időpontjától számított 6 hónapnál, valamint nyilatkozatot arra vonatkozóan, hogy az  érték
megállapítása a  rendelkezésre álló építőipari költségvetés-készítő programrendszer alkalmazásával történt.
Az engedélyezést követően esetlegesen szükségessé váló, pótfedezet igénybevételére vonatkozó kezdeményezéseket
– ha azok 25%-nál nagyobb mértékben haladják meg az  adott feladatra, illetve részajánlati körre korábban
engedélyezett összeget – a  pótigény okainak részletes feltárásával, az  elvégzendő munkafolyamatok tételes
bemutatásával kell felterjeszteni.
(15) A kezdeményező a jogszabályban vagy közjogi szervezetszabályozó eszközben elrendelt beszerzési tilalom esetén
az az alóli mentesítésre vonatkozó kérelmet előkészíti és – beszerzési eljárás lefolytatására szóló megbízás megküldését
megelőzően – továbbítja a HM GTSZF részére, a HM VGHÁT általi jóváhagyás előkészítése, valamint az ellenőrzésre és
engedélyezésre jogosult szervezetek részére történő megküldés érdekében. A  kérelem elfogadásával vagy
elutasításával kapcsolatos döntésről a  HM GTSZF a  döntés megérkezését követően haladéktalanul, ügyiratban
tájékoztatja a kezdeményezőt.
20. § (1) Az ajánlatkérő a megbízás befogadását követően haladéktalanul megkezdi a beszerzési eljárást megindító felhívás
és a dokumentáció kidolgozását. Az ajánlatkérő a kezdeményező által megküldött megbízásban és műszaki leírásban
foglaltakat változtatás nélkül bedolgozza az eljárást megindító felhívásba. Ennek során az ajánlatkérő a megbízásban
és a műszaki leírásban foglaltaktól csak a kezdeményező írásos hozzájárulásával térhet el, amennyiben azok tartalma
a  beszerzésre vonatkozó jogszabályokban és közjogi szervezetszabályozó eszközökben foglaltakkal ellentétes.
További kérdések felmerülése esetén az ajánlatkérő a kezdeményezőtől írásban további tájékoztatást kérhet, amelyre
a kezdeményező a megkeresését követő 5. munkanapig írásban válaszol. Ha a meghatározott jogalap lehetővé teszi
gazdasági szereplők közvetlen megszólítását, az  ajánlatkérő a  megbízásban foglaltak alapján – adott esetben
a  potenciális gazdasági szereplők felkutatása érdekében végzett piackutatás lefolytatásával – meghatározza
a megszólítandó gazdasági szereplőket.
(2) Ha a beszerzés végrehajtása során olyan, előre nem látható körülmények állnak elő, amelyeket a megbízásban kapott
felhatalmazás nem tartalmaz, az ajánlatkérő felkéri a kezdeményezőt a megbízás módosítására. A módosításban csak
az eredeti megbízástól eltérő feltételeket és feladatokat kell meghatározni.
(3) Ha a  (2)  bekezdésben szereplő módosítás költségkihatást érint, kezdeményező az  1.  melléklet szerinti
formanyomtatványt kizárólag a változásokkal érintett részeit kitöltve küldi meg az érintettek részére.
(4) Ha a megbízás befogadását követően olyan, előre nem látható körülmények állnak elő, amelyek alapján a beszerzési
eljárás nem folytatható le, az  ajánlatkérő a  megbízás befogadását visszavonhatja. Erről a  tényről haladéktalanul
értesíti a kezdeményezőt és a szakterületileg érintett csoportfőnökséget.
(5) Ha a megbízás ajánlatkérő általi befogadását követően a kezdeményező költségvetését érintően olyan változás – így
különösen előirányzat megvonása, zárolása – áll be, amelynek okán az adott beszerzési eljáráshoz szükséges fedezet
nem áll rendelkezésre, a kezdeményező haladéktalanul értesíti az ajánlatkérőt, tájékoztatva arról, hogy
a) visszavonja a beszerzésre vonatkozó megbízást,
b) fenntartja a  beszerzésre vonatkozó megbízást, és kezdeményezi az  előirányzatok szükséges mértékű
átcsoportosítását a fedezet biztosíthatósága érdekében, vagy
c) módosítja a beszerzésre vonatkozó megbízást.
(6) A beszerzési eljárást megindító felhívás és a dokumentáció összeállításához – a beszerzési feladat függvényében –,
ha a beszerzés bonyolultsága indokolttá teszi, illetve a kezdeményező indoklással ellátott kérelmére az ajánlatkérő
szakértői bizottságot alakít. A  szakértői bizottság az  ajánlatkérő, a  kezdeményező, az  eljárás tárgya szerint
szakterületileg érintett honvédelmi szervezetek, HM szervek és csoportfőnökségek, valamint szükség esetén külső
szakértők felkérésével az ajánlatkérő nevében aláírt dokumentumon kerül kijelölésre.
(7) Az ELLR. hatálya alá tartozó beszerzési eljárás esetén az ajánlatkérő elkészíti és előterjeszti az ELLR. 2–8. melléklete
szerinti előterjesztést, melyeket az ajánlatkérő nevében kiadmányozásra jogosult személy lát el aláírással.
21. § (1) Ha az  ajánlatkérő és a  kezdeményező nem azonos, az  ajánlatkérő a  beszerzési eljárást megindító felhívás és
dokumentáció tervezetét az  5.  melléklet szerinti formanyomtatvány kitöltésével, a  csatolandó dokumentumokkal,
a tárgyévet követő év vagy évek vonatkozásában a 3. melléklet szerinti, a kötelezettségvállaló vagy a rendelkezési
jogosultsággal bíró honvédelmi szervezet által kiállított fedezetigazolással és a megbízással, – az ELLR. hatálya alá
tartozó beszerzés esetén a tárgyévi költségvetési előirányzatok vonatkozásában a 4. melléklet szerinti, a HM VGH által
kiállított fedezetigazolással és a 20. § (7) bekezdése szerinti mellékletekkel együtt – a HM GTSZF útján, a HM VGHÁT
részére terjeszti fel engedélyezésre, melyről a HM VGHÁT a kézhezvételtől számított 5. munkanapig dönt. Kizárólag
olyan dokumentumok kerülhetnek felterjesztésre, melyek azt megelőzően a kezdeményező vagy a kezdeményező
által erre felkért szervezetek írásban elfogadtak.
(2) Ha az  ajánlatkérő és a  kezdeményező azonos, e  honvédelmi szervezet a  beszerzési eljárást megindító felhívás és
közbeszerzési dokumentumok tervezetét a  6.  melléklet szerinti formanyomtatvány kitöltésével, a  csatolandó
dokumentumokkal, az  ELLR. hatálya alá tartozó beszerzés esetén – MH EK kivételével – a  tárgyévi költségvetési
előirányzatok vonatkozásában a 4. melléklet szerinti, a HM VGH által kiállított fedezetigazolással, a tárgyévet követő
év vagy évek vonatkozásában a 3. melléklet szerinti, a rendelkezési jogosultsággal bíró honvédelmi szervezet által
kiállított fedezetigazolással – az ELLR. hatálya alá tartozó beszerzés esetén a 20. § (7) bekezdése szerinti mellékletekkel
együtt – a HM GTSZF útján a HM VGHÁT részére terjeszti fel engedélyezésre, melyről a HM VGHÁT a kézhezvételtől
számított 5. munkanapig dönt.
(3) A KR., az NKHR., a Vbt. és az NSIPR. hatálya alá tartozó beszerzések, valamint a Vbt. 7. § (1) bekezdés 1., 2., 3., 4., 8., 9.,
14., 15., 16. és 17. pontja szerinti beszerzések, a Kbt. 9. § (1) bekezdés a)–k) pontja szerinti beszerzések és a Kbt. 9. §
(8) bekezdés a), d) és k) pontja szerinti beszerzések esetében az (1) és (2) bekezdés szerinti felterjesztési kötelezettség
– ide nem értve a  KR. 7.  §-a alapján saját hatáskörben lefolytatásra kerülő közbeszerzési eljárásokat – beszerzési
értékhatártól függetlenül fennáll. A  KR. 7.  §-a alapján saját hatáskörben lefolytatásra kerülő beszerzési eljárások
esetében csak nemzeti közbeszerzési értékhatárt meghaladó becsült értékű közbeszerzéseket illetően áll fenn
a felterjesztési kötelezettség.
(4) Az  ajánlatkérőnek az  (1) vagy (2)  bekezdés szerinti dokumentumokat telefaxon, a  csatolmányokat elektronikus
levélben kell megküldenie a HM GTSZF által meghatározott címre.
(5) A felterjesztett dokumentumok alapján a 4. § (3) bekezdésében meghatározott felügyeleti tevékenység keretében,
annak végrehajtása és az  (1) vagy (2)  bekezdésben meghatározott döntés előkészítése érdekében a  HM GTSZF
megvizsgálja a javasolt beszerzés tárgyát, tartalmát, előzményeit és a beszerzés ELLR. hatálya alá tartozását az (1) vagy
(2) bekezdésben meghatározott dokumentumok, továbbá szükség esetén a 4. § (4) bekezdésében meghatározott
kiegészítő adatszolgáltatás hiánytalan megérkezését követő 2. munkanapig.
(6) A  HM GTSZF az  (5)  bekezdésben meghatározott határidőre figyelemmel a  vizsgálatot követően javaslatot tesz
a HM VGHÁT részére az előterjesztés engedélyezésére, módosítására vagy elutasítására.
(7) A HM GTSZF a felterjesztett kezdeményezések a HM VGHÁT általi engedélyezéséről – a kezdeményezések ügyviteli
megérkezését követően – haladéktalanul, elektronikus levélben értesíti az ajánlatkérőt.
(8) A tárgyévi előirányzatok terhére indítandó beszerzési eljárásokat legkésőbb az ELLR.-ben meghatározott határidőt
megelőző 8. munkanapig kell felterjeszteni a HM GTSZF részére.
22. § (1) A beszerzési eljárás megindításának és az ELLR. 2–5. és 7–8. melléklete szerinti előterjesztés megküldésének előfeltétele
a jóváhagyó döntésről szóló, a 21. § (7) bekezdése szerinti tájékoztatás ajánlatkérőhöz történő megérkezése.
(2) Az  ajánlatkérő írásban tájékoztatja a  kezdeményezőt, a  kötelezettségvállalót és a HM GTSZF-et az  eljárás
megindításának időpontjáról.
(3) Az  eljárás során szükség esetén lefolytatásra kerülő helyszíni bejárást a  kezdeményező szervezi meg. A  helyszíni
bejárásról készült jegyzőkönyvet legkésőbb a bejárást követő munkanapon kell megküldeni az ajánlatkérő részére.
(4) A  kezdeményező a  helyszíni bejárás alatt a  műszaki leírás vagy az  eljárást megindító felhívás módosításának
felmerülése esetén az ajánlatkérőnél kezdeményezi annak módosítást.
23. § (1) Ha rendkívüli sürgősségű beszerzés lefolytatása szükséges, a  beszerzési eljárás szereplői a  Kbt., valamint a  Vbt.
rendkívüli sürgősségre vonatkozó szabályainak alkalmazásával járnak el. A sürgősség objektív indokolása a beszerzési
eljárást kezdeményező, a  sürgősségre való hivatkozás jogszerűségének vizsgálata és indokolása az  ajánlatkérő
kötelezettsége és felelőssége.
(2) Ha a  beszerzési eljárás hirdetményével kapcsolatban az  eljárásban érintett honvédelmi szervezet részéről
megalapozott, tartalmi elemet érintő, módosítást igénylő észrevétel érkezik, a módosítási javaslatot az ajánlatkérő
részére a megküldéssel egyidejűleg elektronikus úton, szerkeszthető formában is továbbítani kell.
(3) A  keretszerződés-feltöltést, a  többéves szerződések tárgyévi feltöltését, valamint a  lényeges szerződésmódosítást
–  ide nem értve a  43.  § (1) és (2)  bekezdése szerint és az  44.  § szerinti eljárásrendben megkötött szerződésekhez
kapcsolódó módosításokat – a  kezdeményező az  1.  mellékletben szereplő formanyomtatvány kitöltésével
kezdeményezi az ajánlatkérőnél. A megbízásnak egyértelműen tartalmaznia kell a keretszerződés feltöltése esetén
az erre történő, szerződésmódosítás esetén a szerződésmódosítás tényére és értékére történő utalást. Keretszerződés
esetén szerepeltetni kell a  korábbi keretszerződés-feltöltés összegét, a  növelés összegét, valamint a  módosított
keretösszeget. Szerződésmódosítás esetén szerepeltetni kell a  szerződés szerinti eredeti ellenértéket, a  változás
értékét, valamint a  módosított szerződésben szereplő ellenértéket. A  (6)  bekezdéstől eltérő nem lényeges
szerződésmódosítás formai megkötés nélkül.
(4) Az  1.  mellékletben szereplő formanyomtatványt a  kezdeményező vezetője vagy a  kezdeményező szervezeti és
működési szabályzata alapján kiadmányozási joggal rendelkező személy jogosult aláírni. A  megbízás minden
pontjának az  eredeti megbízásnak megfelelő választ, továbbá az  új információkat is tartalmaznia kell.
A  kezdeményezőnek csatolnia kell a  megbízáshoz a  szerződéskötés vagy szerződésmódosítás szükségességét
alátámasztó dokumentumokat.
(5) Szerződésmódosítás a  közbeszerzésekért felelős miniszter által vezetett minisztérium illetékes szervezeti egysége
általi engedélyezést nem igénylő esetekben legfeljebb a  szerződés lejáratát megelőző 15. munkanapig,
a  közbeszerzésekért felelős miniszter által vezetett minisztérium illetékes szervezeti egysége általi engedélyezést
igénylő esetekben legfeljebb a szerződés lejáratát megelőző 30. munkanapig kezdeményezhető az ajánlatkérőnél.
(6) Az ajánlatkérő a keretszerződés feltöltést vagy a szerződés értékét, mennyiségét vagy a teljesítési határidőt – azaz
annak lényeges tartalmát érintő – szerződésmódosítás kezdeményezésére a 7. melléklet szerinti formanyomtatványt
terjeszti fel a 21. § (1) bekezdése szerinti rendben, a csatolandó dokumentumokkal együtt, az ELLR. hatálya alá nem
tartozó esetekben legfeljebb a  feltöltést vagy a módosítást megelőző 7. munkanapig, az ELLR. hatálya alá tartozó
esetekben a  feltöltést vagy a  módosítást megelőző 20. munkanapig. Az  ELLR. hatálya alá nem tartozó
szerződésmódosítások esetén az  engedély visszaérkezéséről szóló, a  21.  § (7)  bekezdése szerinti HM GTSZF
tájékoztatást követően a szerződésmódosítás, vagy a keretszerződés feltöltés azonnal aláírható. Az ELLR. hatálya alá
tartozó esetekben az ajánlatkérő a 20. § (7) bekezdésében és 22. § (1) és (2) bekezdésében foglaltakra figyelemmel
jár el.
(7) Engedély hiányában az (6) bekezdésben felterjesztett szerződésmódosításra nem kerülhet sor, a beszerzés a módosult
feltételekkel csak új beszerzési eljárásban valósítható meg.
(8) A szerződés lényeges tartalmát nem érintő módosítás, valamint közös megegyezéssel történő megszüntetése esetén
tájékoztatást kell felterjeszteni a módosítást, megszüntetést megelőző 5. munkanapig a HM GTSZF részére.
24. § (1) A beszerzési eljárás során beérkezett ajánlatok elbírálását bíráló bizottság végzi, mely az ajánlatkérő, a kezdeményező,
valamint szükség esetén az eljárás tárgya szerint szakterületileg érintett HM szervek, csoportfőnökségek, a KNBSZ
és esetlegesen külső szakértők felkérésével kerül megalakításra.
(2) Az ELLR. hatálya alá tartozó eljárás eredményéről szóló írásbeli összegezés csak a közbeszerzésekért felelős miniszter
által vezetett minisztérium illetékes szervezeti egysége hozzájárulását követően küldhető meg. Az ELLR. hatálya alá
nem tartozó eljárások esetében az adott eljárásra vonatkozó szabályoknak megfelelően kell az írásbeli összegezést
megküldeni.
(3) Ha a  költségkihatás a  beérkezett ajánlatok elbírálásakor meghaladja az  engedélyezett összeget, az  ajánlatkérő
a  kezdeményező által benyújtott, költségviselői záradékot tartalmazó, a  HM VGH által ellenjegyzett, 8.  melléklet
szerinti formanyomtatvány a HM GTSZF útján a HM VGHÁT részére történő megküldésével kezdeményezi az eredeti,
engedélyezett kezdeményezés szükséges összegű kiegészítésére vonatkozó előterjesztés engedélyezését.
A  HM  GTSZF az  előterjesztést a  kézhezvételtől számított 2. munkanapig továbbítja a  HM VGHÁT részére, melyről
a HM VGHÁT a kézhezvételtől számított 5. munkanapig döntést hoz.
(4) Az  eljárás eredményéről szóló tájékoztatást követően az  ajánlatkérő az  ellenjegyzési utasításban meghatározott
szerződéskivonatot elkészíti és ellenjegyzi, illetve ellenjegyezteti, majd a szerződést a beszerzési eljárás nyertesével
megköti.
(5) Eredménytelen eljárás esetén az  ajánlatkérő eredménytelenség indokolásáról szóló tájékoztatását követően
a beszerzési eljárás kezdeményezője a költségfedezet további megléte, valamint az igény fennállása esetén megbízás,
illetve műszaki leírás módosításával a 21. § szerint ismételten kezdeményezheti az eljárást.
(6) Ha a  kezdeményező az  eredménytelen eljárást követően az  eljárás megindításának alapját képező megbízást és
műszaki leírást – az eredménytelenség okának kiküszöbölését képező változás kivételével – változatlan tartalommal
fenntartja, a kezdeményező külön engedély nélkül, az eredménytelenségről szóló tájékoztatástól számított követő
30. napon belül új fedezetigazolás megküldésével kezdeményezheti az eljárás ismételt lefolytatását az ajánlatkérőnél.
Ez esetben az ajánlatkérő a megbízást a 21. §-ban foglaltak szerint ismételten ellenőrzi, felülvizsgálja.
(7) A kezdeményező negyedévente, de legkésőbb a szerződés teljesítését vagy részteljesítését követően haladéktalanul
tájékoztatja az  ajánlatkérőt a  teljesítésről, melyről az  ajánlatkérő nyilvántartást vezet. A  szerződés teljesítésében
érintett valamennyi honvédelmi szervezet együttműködik az ajánlatkérővel a szerződés teljesítése során, különösen
a szerződésszegésből származó igények érvényesítésével összefüggésben.
(8) Ha a költségviselő nem azonos az ajánlatkérővel, a költségviselő a részére benyújtott számla kifizetésével kapcsolatban
a szerződésben meghatározott rendszerességgel, a Kbt. 43. § (1) bekezdés f ) pontjára, valamint (4) és (6) bekezdésére
figyelemmel számlaösszesítőt küld az ajánlatkérő részére.
(9) A  beszerzési eljárások előkészítése és lefolytatása során a  kijelölt bizottságok tagjai, az  esetlegesen bevont külső
szakértők és a felelős akkreditált közbeszerzési szaktanácsadók összeférhetetlenségi nyilatkozatot tesznek.
25. § (1) A pályázatkérői jogosultsággal rendelkező honvédelmi szervezetek a Kbt. 111. § f ) pontja szerinti áruk beszerzése
során az ELLR. 15. § (1) bekezdésének hatálya alá tartozás esetén a szerződéskötésekre és -módosításokra vonatkozóan
a 7. melléklet szerinti formanyomtatványt terjesztik fel az előírt mellékletekkel engedélyeztetés céljából a HM GTSZF
útján a HM VGHÁT részére.
(2) A HM GTSZF az (1) bekezdés szerint szerződéskötések és – módosítások esetén – a HM VGHÁT általi engedélyezést
követően – a 21. § (7) bekezdése szerint tájékoztatja a felterjesztőt, aki a felterjesztett melléklettel együtt megküldi
az ELLR. 7. melléklet szerinti előterjesztést a közbeszerzésekért felelős miniszter által vezetett minisztérium illetékes
szervezeti egységei részére, melyről egyidejűleg írásban tájékoztatja a HM GTSZF-et.
(3) A honvédelmi szervezet az (1) bekezdés szerinti szerződéskötések és módosítások engedélyeztetése során kapcsolatot
tart a  közbeszerzésekért felelős miniszter által vezetett minisztérium illetékes szervezeti egységeivel a  HM GTSZF
egyidejű tájékoztatása mellett.
5. A beszerzési eljárásokkal kapcsolatos sajátos szabályok 26. § (1) A honvédelmi szervezetek folyamatos működéséhez szükséges áruk beszerzését, szolgáltatások megrendelését és
építési beruházások megvalósítását, a  több évre átnyúló haditechnikai eszköz-fenntartás, modernizáció, fejlesztési
célú, valamint inkurrencia-hasznosításhoz kapcsolódó feladatokat keretmegállapodásos eljárás alkalmazásával vagy
több éves keretszerződés megkötésével is meg lehet valósítani.
(2) A  keretmegállapodásos eljárással vagy több éves keretszerződéssel lebonyolítandó beszerzések tervezése során
a teljes futamidőre tervezett beszerzési igényeket is szerepeltetni kell.
(3) A keretmegállapodás első részéhez kapcsolódó beszerzési feladat lebonyolítása a 21. §-ban és 22. §-ban meghatározott
módon történik.
(4) A  keretmegállapodás második részében vagy több éves keretszerződés pénzügyi keretein belül realizálandó éves
feltöltés a 27. § (3) bekezdése szerinti HM KÁT–HVKF együttes intézkedésben meghatározott módon és formában
indítható meg és hajtható végre.
(5) Az  éves kiegészítő megállapodás(ok) szerződéskivonatát kötelezettségvállalóként a  kezdeményező által kijelölt
kötelezettségvállaló vezetője és minden esetben az ajánlatkérő írja alá.
27. § (1) A  HM VGH a  keretmegállapodásos eljárás első részének lefolytatása és a  keretmegállapodás megkötését követő,
a honvédelmi szervezetek részére nyújtandó megfelelő tájékoztatás érdekében
a) beszerzési portált működtet, ahol folyamatosan közzéteszi a keretmegállapodást érintő, az adatszolgáltatási
és egyéb kötelezettségek teljesítéséhez szükséges adatokat, az adatszolgáltatás során alkalmazandó mintákat,
a keretmegállapodások teljes szövegét, a szállítók nevét, a keretmegállapodásokból beszerezhető termékek és
megrendelhető szolgáltatások listáját, árát,
b) kezeli és frissíti a közbeszerzési adatbázist,
c) igény esetén megszervezi a szükséges oktatási feladatokat, valamint
d) figyelemmel kíséri a keretmegállapodások alapján feladott megrendelések teljesítését.
(2) A keretmegállapodásos eljárás második részének lezárását követően az eljárás eredményeként megkötött szerződés
adattartalmát vagy az  eljárás eredménytelenségéről szóló értesítést a  szerződés megkötésétől vagy az  eljárás
eredménytelenségéről szóló döntéstől számított 5. munkanapig az  ajánlatkérő megküldi a  HM VGH részére.
Az adatszolgáltatási kötelezettség fennáll a szerződés módosítása és a szerződés teljesítése esetén is.
(3) A  keretmegállapodásokra vonatkozó felterjesztési, engedélyezési, adatszolgáltatási, jelentési kötelezettségek
részletes szabályait, a  honvédelmi szervezetek által lefolytatandó keretmegállapodásos eljárás második részére
vonatkozó követelményeket, valamint a  HM VGH és a  honvédelmi szervezetek együttműködésének feltételeit
a HM KÁT és a HVKF együttes intézkedésben szabályozza.
28. § (1) A  központosított közbeszerzés alá vont kiemelt termékeket illetően a  Kormány által kijelölt központi beszerző
szervezet (a továbbiakban: KKBSZ) felé igénybejelentésre jogosult
a) a  b) és c)  pont szerinti jogosultságok kivételével a  központosított termékek teljes körére a  honvédelmi
szervezetek vonatkozásában kizárólagosan a HM VGH,
b) az  ellátási körébe tartozó feladatok, valamint a  központosított közbeszerzés körébe tartozó nemzetközi
utazásszervezés vonatkozásában az MH BHD és
c) a feladatkörébe tartozó kötelezettségek teljesítése érdekében az MH EK, figyelemmel a 12. §-ban foglaltakra.
(2) Az  (1)  bekezdésben meghatározott, igénybejelentésre jogosult honvédelmi szervezetek (a továbbiakban:
igénybejelentők) a kiemelt termékek és a kormányzati kommunikációs feladatok közbeszerzését a Kbt. szabályaival
összhangban, a KR. és az NKHR. szerint hajtják végre.
(3) A központosított közbeszerzésre történő igénybejelentést megelőzően a nemzetközi utazásszervezés megrendelése
vonatkozásában az MH BHD írásban egyeztet a HM VGH-val.
(4) Az EÜR. 5. §-a szerinti önkéntes csatlakozás a honvédelmi miniszter előzetes engedélye alapján kezdeményezhető.
29. § A  honvédelmi szervezetek a  központosított közbeszerzés hatálya alá tartozó éves beszerzési igényeiket tárgyév
április 30-áig megküldik az igénybejelentő honvédelmi szervezet részére a KKBSZ által meghatározott formában.
30. § (1) A  kezdeményezők a  központosított közbeszerzés hatálya alá tartozó termékek beszerzésére és szolgáltatások
megrendelésére vonatkozó megbízásaikat az 1. melléklet szerinti formanyomtatvány kitöltésével a HM VGH részére
negyedévente, keretmegállapodásonként összesítve küldik meg, az  első negyedévre vonatkozóan tárgyévet
megelőző év november 1-jéig, ezt követően negyedévente február, május és augusztus 1-jéig az  1.  melléklet
1.16.15. pontjának következő szempontok szerinti kitöltésével:
a) a termék megnevezése,
b) termékazonosító,
c) KKBSZ azonosító, ha ismert,
d) a keretmegállapodás száma, valamint
e) a keretmegállapodás hatálya.
(2) A tárgyévet követő évre vonatkozó éves igénybejelentést tárgyév október 31-éig kell megküldeni az igénybejelentő
részére.
(3) Az  igénybejelentők a beszerzés kezdeményezését a KKBSZ által megkötött keretmegállapodásonként terjesztik fel
engedélyeztetésre az első negyedévre vonatkozóan előző év november 15-éig, ezt követően negyedévente február,
május és augusztus 15-éig.
(4) A  honvédelmi szervezetek az  NKHR. hatálya alá tartozó központosított közbeszerzésekkel kapcsolatos, az  NKHR.
8. §-ában meghatározott adatszolgáltatási kötelezettség szerinti terveket, dokumentumokat az ott meghatározott
határidők lejártát megelőző 10. napig küldik meg a HM VGH részére továbbítás céljából.
(5) A honvédelmi szervezetek – a HM Nemzeti Rendezvényszervező Főosztály (a továbbiakban: HM NRF) kivételével –
az  NKHR. 9.  §-ában meghatározottak szerinti tájékoztatókat a  HM tárca kommunikációjáért felelős szerv vagy
szervezeti egység részére küldik meg, amely azokat szakmailag véleményezi, és a HM tárca kommunikációjáért felelős
szerv vagy szervezeti egység által jóváhagyott tájékoztatókat továbbítja a  HM VGH részére. A  HM tárca
kommunikációjáért felelős szerv vagy szervezeti egység részére a  tájékoztatónak legkésőbb az  NKHR. 9.  §-ában
meghatározott határidők lejártát megelőző 20. napig kell megérkeznie, melyeket a (4) bekezdésben meghatározott
határidőig küld meg a  HM VGH részére. A  HM NRF az  NKHR 9.  §-ában meghatározottak szerinti tájékoztatót
a (4) bekezdésben meghatározott határidőig közvetlenül küldi meg a HM VGH részére.
(6) Az  NKOH részéről érkező eseti jellegű, határidőt tartalmazó megkereséseket a  HM VGH haladéktalanul továbbítja
az  érintett honvédelmi szervezet felé, amely a  választ az  NKHR. 8.  §-a szerinti esetben a  HM VGH részére az  eseti
határidő lejártát megelőző 5. napig, az NKHR. 9. §-a szerinti esetben a HM tárca kommunikációjáért felelős szerv vagy
szervezeti egység részére az eseti határidő lejártát megelőző 10. napig küldi meg.
31. § A  védelmi és a  biztonsági beszerzéseket a Vbt.-ben meghatározottak szerint kell lefolytatni, azonban az  eljárások
során ezen utasításban meghatározottakat is alkalmazni kell.
32. § A  műveleti beszerzések lefolytatásának rendjét – az  EÜR. és az  ELLR. hatálya alá tartozó beszerzések kivételével –
a 43. § és a 44. § szerinti eljárásrend alapján, a HM KÁT és a HVKF együttes intézkedésben szabályozza.
33. § A tartós külszolgálatot teljesítők ellátását célzó beszerzések lefolytatásának rendjét – az EÜR. és az ELLR. hatálya alá
tartozó beszerzések kivételével – a  43.  § és a  44.  § szerinti eljárásrend alapján, a  HM KÁT és a  HVKF együttes
intézkedésben szabályozza.
34. § A NATO Biztonsági Beruházási Programjához kapcsolódó beszerzéseket az NSIPR.-ben meghatározottak szerint kell
lefolytatni. Az  eljárások lefolytatásának rendjére a  19–25.  §-ban valamint a  43–44.  §-ban meghatározottakat
megfelelően kell alkalmazni.
35. § (1) A  külföldön, nemzetközi gyakorlaton, hadgyakorlaton részt vevő honvédelmi szervezetek ellátása biztosításához
szükséges áru beszerzését és szolgáltatás megrendelését – ha ilyen aláírásra kerül – a befogadó nemzeti támogatásról
szóló nemzetközi megállapodás alapján kell biztosítani.
(2) Az (1) bekezdés szerinti nemzetközi megállapodás hiányában a 32. §-ban meghatározottak szerint kell eljárni.
36. § A jövedéki termékek beszerzése során a Jöt. rendelkezéseinek betartásával kell eljárni.
37. § (1) A  Kbt. 9.  § (1)  bekezdés h) és i)  pontjában vagy a  Vbt. 7.  § (1)  bekezdés 15. és 16.  pontja szerinti beszerzések
(a  továbbiakban együtt: in house megállapodások) megalapozott előkészítése érdekében a HM Vagyonfelügyeleti
Főosztály negyedévente adatokat szolgáltat a HM VGH-nak a Magyar Állam tulajdonába és a honvédelmi miniszter
tulajdonosi joggyakorlási körébe tartozó valamennyi gazdasági társaság (a továbbiakban: HM GT) aktuális
képességeiről – ideértve a Kbt. 5. § (1) bekezdés d) pontjából, valamint a Vbt. 6. § c) pontjából adódó kötelezettség
teljesítésére vonatkozó képességet is – és kapacitásairól.
(2) A HM VGH a részére adott beszerzési megbízás kézhezvételét követően haladéktalanul megvizsgálja, hogy
a) a megállapodás tárgyát képező feladat illeszkedik-e valamely HM GT aktuális képességeihez és kapacitásaihoz,
valamint
b) a megbízás vonatkozásában a Kbt. 9. § (1) bekezdés h) és i) pontjában vagy a Vbt. 7. § (1) bekezdés 15. és
16. pontjában meghatározott feltételek maradéktalanul fennállnak-e.
 (3) A Kbt. 9. § (1) bekezdés h) és i) pontja vagy a Vbt. 7. § (1) bekezdés 15. és 16. pontjai szerinti feltételek fennállása esetén
a HM VGH a megbízás befogadását követően a 9. melléklet szerinti formanyomtatvány alapján elkészített döntési
javaslatot haladéktalanul felterjeszti a HM GTSZF útján a HM VGHÁT részére, a szolgáltatásra felkérni tervezett HM GT
vonatkozásában.
(4) A HM VGHÁT döntéséről a HM GTSZF azonnal tájékoztatja a HM VGH-t, aki a kiválasztott HM GT-vel a tájékoztatástól
számított 10. munkanapig egyeztet, és ajánlatot kér a beszerzés tárgyárat nézve. A HM GT ajánlata csak akkor vehető
figyelembe, ha az ajánlattal egyidejűleg úgy nyilatkozik, hogy
a) a szerződéskötést követően az adott üzleti évben elért nettó árbevételének legalább 80%-a HM-mel kötendő
szerződések teljesítéséből származik, továbbá
b) a teljesítéshez szükséges feltételek rendelkezésére állnak, és késedelem nélkül képes a teljesítésre.
38. § (1) Az in house megállapodás feltételeinek kialakítására irányuló tárgyalásokat az érintett HM GT-vel a HM VGH folytatja
le, egy vagy több tárgyalási forduló keretében, az érintett honvédelmi szervezetek szükség szerinti bevonásával.
(2) A  HM GT-vel folytatott sikeres egyeztetést követő 10. munkanapig a  megállapodás tervezetének jóváhagyása és
a  megállapodás megkötésére vonatkozó felhatalmazás érdekében a  HM VGH a  10.  melléklet szerinti
formanyomtatványt terjeszti fel a HM GTSZF útján a HM VGHÁT részére.
(3) Az  ELLR. 15.  § (1)  bekezdésében foglalt értékhatárt elérő szerződések megkötésének és módosításának
engedélyezéséhez csatolni kell a 10. mellékleten túl az ELLR. 7. melléklete szerinti előterjesztést is.
(4) A  megállapodást a  tárgyalások lezárását követően a  HM VGHÁT által kiadott felhatalmazás alapján a  HM VGH
főigazgatója jogosult a tárca részéről aláírni.
(5) In house megállapodás legfeljebb 1 évre, illetve részletes indokolással és a HM VGHÁT engedélyével hosszabb távra is
köthető.
(6) Ha a  tárgyalások nem vezetnek eredményre, az  ajánlatkérő – a  beszerzésre irányuló kezdeményezés fenntartása
esetén – a vonatkozó jogszabályok, közjogi szervezetszabályozó eszközök és belső rendelkezések szerint beszerzési
eljárást folytat le, melynek előkészítését a tárgyalások megkezdésének időtartama alatt bonyolítja le.
39. § (1) A 13. § (1) bekezdés c) pontja szerinti források felhasználásával megvalósuló beszerzéseket – ide nem értve az MH EK
a 10. § alapján lefolytatásra kerülő beszerzéseit – a (2)–(8) bekezdés szerinti eltérésekkel kell alkalmazni.
(2) A  13.  § (1)  bekezdés c)  pontja szerinti források felhasználására irányuló beszerzési eljárások vonatkozásában
ajánlatkérőnek a  részben vagy egészben európai uniós források felhasználásával megvalósuló beszerzések
kezdeményezője minősül, a közbeszerzési eljárás lefolytatására a Kbt. 29. § (1) bekezdése alapján a HM VGH jogosult.
(3) A  beszerzés kezdeményezésére szolgáló, az  1.  melléklet szerinti formanyomtatványon fel kell tüntetni, hogy
a  közbeszerzés részben vagy egészben európai uniós forrásból valósul meg. Az  1.  melléklet szerint
formanyomtatványhoz  csatolni kell a  beszerzési eljárás kezdeményezéséhez és lebonyolításához szükséges,
a  kezdeményező által megfogalmazott követelményeket, a  műszaki leírást, a  minőségbiztosítási, átvételi és
termékazonosítási követelményeket, valamint a becsült érték meghatározását alátámasztó iratot, amely tartalmazza
a  becsült érték kiszámításának részletes bemutatását, illetve a  pályázatban meghatározott egyéb, a  közbeszerzési
eljárás lefolytatását befolyásoló valamennyi előírást, követelményt.
(4) A  megbízás ügyviteli megérkezését követő 5 munkanapon az  ajánlatkérő nevében eljáró ajánlatkérő a  megbízást
ellenőrzi, felülvizsgálja. Amennyiben a megbízásban hiányosságot észlel, soron kívül előzetes szakmai konzultációt
kezdeményez a kezdeményező és a véleményezésbe bevont honvédelmi szervezetek részvételével.
(5) A  szakmai konzultációt az  annak kezdeményezését követő 3 munkanapon belül meg kell tartani. A  konzultációt
követő 3 munkanapon belül a  kezdeményező megküldi az  egyeztetett, véglegesített megbízást az  ajánlatkérő
nevében eljáró ajánlatkérő részére. Ezt követően az ajánlatkérő nevében eljáró ajánlatkérő az egyeztetett, véglegesített
megbízást befogadja.
(6) Az ajánlatkérő nevében eljáró ajánlatkérő a megbízás befogadását követően soron kívül megkezdi az ajánlattételi
felhívás és a dokumentáció kidolgozását. Az ajánlatkérő nevében eljáró ajánlatkérő a kezdeményező által megküldött
megbízásban és műszaki leírásban leírtakat az ajánlattételi felhívásban, dokumentációban szerepeltetni.
(7) Az ajánlatkérő nevében eljáró ajánlatkérő az ajánlattételi felhívás és dokumentáció tervezeteit az 1. melléklet szerinti
formanyomtatvány kitöltésével, a csatolandó dokumentumokkal és a megbízással a HM GTSZF és a HM VGHÁT részére
jóváhagyásra felterjeszti, melyről a HM VGHÁT a kézhezvételt követően soron kívül döntést hoz.
(8) Ha a  költségkihatás a  beérkezett ajánlatok elbírálásakor meghaladja az  engedélyezett összeget, az  ajánlatkérő
nevében eljáró ajánlatkérő a  kezdeményező által benyújtott, költségviselői záradékot tartalmazó, a  HM VGH által
ellenjegyzett, a  8.  melléklet szerinti nyomtatvány a HM GTSZF és a  HM VGHÁT részére történő megküldésével
kezdeményezi az  eredeti, jóváhagyott kezdeményezés szükséges összegű kiegészítésére vonatkozó előterjesztés
jóváhagyását. A HM GTSZF útján az előterjesztést soron kívül továbbítja a HM VGHÁT részére, melyről a HM VGHÁT
a kézhezvételt követően soron kívül döntést hoz.
40. § (1) A büntetés-végrehajtási szervezetről szóló 1995. évi CVII. törvény 9/A. § (3) bekezdésében foglaltak alapján a BVR.-ben
meghatározottakat a (2)–(7) bekezdésben foglaltak figyelembevételével kell alkalmazni.
(2) A nemzeti közbeszerzési értékhatárt el nem érő értékű, a fogvatartottak kötelező foglalkoztatása keretében előállított
áruk, illetve teljesített szolgáltatások beszerzése során a  pályázatkérői jogosultsággal felruházott honvédelmi
szervezetek saját hatáskörben döntenek a  BVR.-ben meghatározott ellátási kötelezettség igénybevételéről.
A  pályázatkérői jogosultsággal rendelkező honvédelmi szervezetek a  tárgyévben megkötött szerződésekről
a tárgyévet követő év április 30-ig a 19. § (1) bekezdése szerinti eljárásrendben tájékoztatják a HM GTSZF-et.
(3) A  HM irányítása alá tartozó külképviseletek beszerzéseik vonatkozásában a  BVR.-ben meghatározott ellátási
kötelezettséget nem veszik igénybe.
(4) A nemzeti közbeszerzési értékhatárokat elérő, de az uniós közbeszerzési értékhatárokat el nem érő értékű beszerzések
esetén – ha nem kerül sor in house megállapodás megkötésére – a HM VGH a BVR. szerinti ajánlatot, a megbízást,
valamint a csatolandó dokumentumokat a 23. §-ban meghatározottak szerint terjeszti fel, figyelembe véve a BVR. 3. §
(2) bekezdésében meghatározott határidőt.
(5) A  HM VGH ajánlatkérőként az  uniós közbeszerzési értékhatárt, illetve a  védelmi és biztonsági beszerzések uniós
értékhatárát elérő értékű beszerzések esetén a Kbt., a KR. és a Vbt. előírásai alapján jár el.
(6) Az MH EK a fogvatartottak kötelező foglalkoztatása keretében előállított áruk vagy teljesített szolgáltatások, illetve
építési beruházás beszerzését saját hatáskörben folytatja le, az  uniós közbeszerzési értékhatárt elérő értékű
beszerzések esetén a Kbt. és a KR. előírásai alapján jár el, figyelemmel a 10. §-ban meghatározottakra.
(7) A BVR. hatálya alatt lefolytatott eljárások esetén minden esetben végre kell hajtani a BVR. 3. § (5) bekezdése szerinti
gazdaságossági vizsgálatot.
41. § (1) A honvédségi közfoglalkoztatási program végrehajtásáról szóló 29/2012. (V. 8.) HM utasítás 4. § (1) bekezdése alapján
lefolytatott beszerzések során a közfoglalkoztatáshoz szükséges beszerzések sajátos szabályairól szóló 18/2012. (IV. 5.)
BM rendeletben foglaltak figyelembevételével kell eljárni.
(2) A  közfoglalkoztatáshoz kapott, HM fejezeten kívüli költségvetési támogatásból megvalósított beszerzések
lebonyolítására a közfoglalkoztató honvédelmi szervezetek jogosultak.
(3) Ha a  beszerzés részben HM fejezeten kívüli költségvetési támogatásból, részben logisztikai előirányzatból valósul
meg, a beszerzés lebonyolítására a  logisztikai előirányzat tekintetében kötelezettségvállalásra jogosult szervezetre
vonatkozó szabályok szerint kerül sor.
42. § (1) Az NSPA igénybevételére ezen utasítást az alábbi eltérésekkel kell alkalmazni.
 (2) Az NSPA-tól történő megrendelésre – a Vbt. 17. § (2) bekezdésének figyelembevételével – a védelmi és biztonsági
beszerzések uniós értékhatáráig van mód.
 (3) A különböző NSPA tagságból adódó megrendelésekre a védelmi és biztonsági beszerzések uniós értékhatárát el nem
érő értékű megrendelés esetén az  53.  § (3)  bekezdés a)  pontjában meghatározott HM KÁT–HVKF együttes
intézkedésben meghatározottakat kell alkalmazni.
(4) Az MH LK megrendelését a honvédelmi szervezetek által lefolytatandó keretmegállapodásos eljárások szabályairól
szóló HM KÁT–HVKF együttes intézkedésben foglaltak szerint a  HM GTSZF útján a  HM VGHÁT részére telefaxon
és  elektronikus levélben jóváhagyásra felterjeszti. A  felterjesztés kézhezvételét követően a  HM GTSZF
a kezdeményezésben foglaltakat véleményezi és javaslatával együtt a HM VGHÁT részére felterjeszti. A HM VGHÁT
a megrendelés feladhatóságára vonatkozóan a kézhezvételtől számított 2 munkanapon belül döntést hoz.
(5) A HM GTSZF a HM VGHÁT döntéséről való tudomásszerzést követően elektronikus levélben haladéktalanul tájékoztatja
az MH LK-t.
(6) Ha a (4) bekezdés szerinti megküldött kezdeményezés megküldését követő 3. munkanapig az (5) bekezdés szerinti
tájékoztatásra nem kerül sor, a megrendelést az MH LK végrehajthatja.
43. § (1) A honvédelmi szervezeteknek az éves költségvetési törvényben meghatározott nemzeti közbeszerzési értékhatárt el
nem érő, de árubeszerzés, szolgáltatás megrendelése esetén a  nettó 2 millió forint értékhatárt elérő vagy azt
meghaladó becsült értékű, saját hatáskörben végrehajtásra kerülő beszerzési eljárások lefolytatása során a  44.  §
szerinti pályáztatási eljárási rendet kell alkalmazni.
(2) Árubeszerzés és szolgáltatás megrendelése esetén a  nettó 2 millió forint értékhatárt el nem érő becsült értékű
beszerzések lefolytatása során is törekedni kell a  nyilvánosság, a  gazdaságosság, az  esélyegyenlőség és
versenysemlegesség kritériumainak érvényesítésére, továbbá legalább három árajánlat bekérésére.
(3) Az értékhatár meghatározásakor figyelembe kell venni a Kbt. szerinti részekre bontás tilalmát.
 (4) Az  értékhatár alatti beszerzési tervet a  jóváhagyást követően elektronikusan kell nyilvántartani, azt a  beszerzések
helyzetének megfelelően a havi beszerzési jelentések alkalmával pontosítani kell.
 (5) Ha az  (1)  bekezdés szerinti eljárásban a  pályázatkérő és a  kezdeményező nem azonos honvédelmi szervezet,
a  kezdeményező az  1.  melléklet szerinti vagy a  beszerzési szabályzatában erre az  esetre meghatározott
formanyomtatvány kitöltésével kezdeményezi az eljárást a pályázatkérőnél.
(6) A Kbt. 9. § (1) bekezdés b) pontja hatálya alá tartozó, közbeszerzési értékhatárt el nem érő becsült értékű beszerzések
esetén a 44. § szerinti pályáztatási eljárási rendet kell alkalmazni.
(7) Az éves költségvetési törvényben meghatározott nemzeti közbeszerzési értékhatárt el nem érő becsült értékű, saját
hatáskörben végrehajtásra kerülő, emlősállat beszerzésére vonatkozó beszerzési eljárásokra az  (1) és (2)  bekezdés
nem alkalmazandó. A beszerzés során alkalmazandó eljárás szabályait a honvédelmi szervezet önállóan alakítja ki,
ugyanakkor törekedni kell a nyilvánosság, a gazdaságosság, az esélyegyenlőség és versenysemlegesség kritériumainak
érvényesítésére.
44. § (1) A pályáztatási eljárás során a honvédelmi szervezet vezetője – beszerzési feladattól függően – bizottságot jelölhet ki
a beszerzési eljárás lefolytatására. A pályázati felhívások kidolgozásában és a pályázatok értékelésében részt vevők
összeférhetetlenségi nyilatkozatot tesznek. Bizottság kijelölése esetén annak feladatait, hatáskörét, a  felelősségi
köröket – ha azokat a  honvédelmi szervezet beszerzési szabályzata nem tartalmazza – a  honvédelmi szervezet
vezetője a  kijelöléssel egy időben határozza meg. A  beszerzési eljárás során írásban és zártan legalább három
pályázatot kell bekérni.
(2) A pályázati felhívásnak legalább a következőket kell tartalmaznia:
a) a pályázatot bekérő nevét, címét, telefon- és telefaxszámát vagy elektronikus levélcímét,
b) a  beszerzés tárgyát, mennyiségét, a  mennyiségtől való eltérés lehetséges mértékét, a  beszerzés műszaki
leírását vagy a minőségi és teljesítménykövetelményeket,
c) a szerződés típusának meghatározását,
d) a szerződés időtartamát vagy a teljesítés határidejét,
e) a teljesítés helyét,
f ) az ellenszolgáltatás teljesítésének feltételeit,
g) a pályázatok bírálatának szempontjait,
h) az alkalmassági követelményeket,
i) a hiánypótlás lehetőségét, módját,
j) a pályázat beérkezésének határidejét, a benyújtás címét és a pályázatok bontásán való részvétel lehetőségét,
feltételeit,
k) a (8) bekezdés szerinti tárgyalás lehetőségét, valamint
l) a pályázat elbírálásáról szóló összegezés megküldésének határidejét, módját.
(3) A beszerzési műszaki leírásának a beszerezni kívánt áru, megrendelni kívánt szolgáltatás egyértelmű beazonosításához
szükséges meghatározását kell tartalmazni, azonban ez nem tartalmazhat egy meghatározott szállítóra vonatkozó
utalást.
(4) Ha nem érkezik be három pályázat, a beérkezett pályázat, pályázatok alapján lehet dönteni.
 (5) A  nyertes pályázót elsősorban a  legalacsonyabb összegű ellenszolgáltatás, több áruféleséget, vagy szolgáltatási
igényt tartalmazó pályázat bekérése esetén az összességében legkedvezőbb pályázat alapján kell kiválasztani.
 (6) Indokolt esetben a  nyertes pályázó kiválasztása a  legrövidebb teljesítési határidő alapján is történhet, de ebben
az  esetben is törekedni kell a  gazdaságosság kritériumainak biztosítására, vizsgálni kell az  árajánlatokat, és
az  elfogadott pályázat árajánlata a  legalacsonyabb ellenszolgáltatást tartalmazó érvényes pályázat árajánlatát
10%-nál nagyobb mértékben nem haladhatja meg.
(7) A  pályázatot bekérő honvédelmi szervezet nyilatkozatot kér a  pályázók műszaki-szakmai, valamint pénzügyigazdasági alkalmasságáról.
(8) A  pályázatok beérkezését követően tárgyalás tartható, azonos teljesítési feltételek vagy az  értékelési szempontok
szerinti azonos pontozási eredmény esetén a  pályázatot bekérő honvédelmi szervezet tárgyalás útján köteles
a nyertes pályázót kiválasztani. A tárgyalásról jegyzőkönyvet kell készíteni.
(9) A (2) bekezdés j) pontjában megjelölt határidő előtt a pályázatok értékelése nem kezdhető meg.
 (10) A pályázatok értékeléséről pályázatot bekérő honvédelmi szervezet jegyzőkönyvet készít.
 (11) A  pályázatot bekérő honvédelmi szervezet a  pályázatokat elbírálja, kivéve ha a  beszerzési eljárás megkezdését
követően – általa előre nem látható és elháríthatatlan ok következtében – beállott lényeges körülmény miatt
a  szerződés megkötésére vagy a  szerződés megkötése esetén a  teljesítésre nem lenne képes. Ebben az  esetben
a pályázatot bekérő honvédelmi szervezet az eljárást eredménytelenné nyilvánítja.
(12) Érvénytelen a pályázat, ha
a) azt a pályázati határidő lejárta után nyújtották be,
b) a pályázó nem felel meg az alkalmassági követelményeknek, vagy
c) egyéb módon nem felel meg a  pályázati felhívásban meghatározott feltételeknek, ideértve a  44.  §
(1) bekezdésében meghatározott formai követelményeknek való meg nem felelést.
 (13) Eredménytelen az eljárás, ha
a) nem nyújtottak be pályázatot,
b) kizárólag érvénytelen pályázatot nyújtottak be,
c) egyik pályázó sem, vagy az összességében legelőnyösebb pályázatot benyújtó sem nyújtott be – a pályázatot
bekérő rendelkezésére álló anyagi fedezet mértékére tekintettel – megfelelő pályázatot,
d) a  pályázatot bekérő az  eljárást a  szerződés megkötésére vagy teljesítésére képtelenné válása miatt
eredménytelenné nyilvánítja, vagy
e) valamelyik pályázónak az eljárás tisztaságát vagy a többi pályázó érdekeit súlyosan sértő cselekménye miatt
a pályázatot bekérő az eljárás érvénytelenítéséről dönt.
 (14) Az eljárás során keletkező iratokat az ügyviteli szabályok betartásával iktatni kell, és legalább 5 évig, vagy amennyiben
a jótállás, garancia időtartama vagy egyéb szabályok indokolttá teszik, ennél hosszabb ideig kell megőrizni.
 (15) Az  (1)–(14)  bekezdés szerinti eljárás alapján olyan keretmegállapodás vagy keretszerződés is köthető, amely
alapján  a  lekötött keret erejéig egyedi megrendelésekkel – kiegészítő megállapodásokkal – lehet lehívni
a keretmegállapodásban szereplő árut, szolgáltatást.
45. § (1) Nem kell a 44. § szerinti eljárási rendet alkalmazni
a) ha előre nem látható okból előállt rendkívüli sürgősség miatt nem lehetséges az alkalmazása, amely azonban
nem eredhet a pályázatot bekérő honvédelmi szervezet mulasztásából,
b) árubeszerzés esetén, ha a korábban beszerzett áru részbeni kicserélése vagy bővítése szükséges, és a nyertes
pályázó más pályázóval történő helyettesítése eltérő, nem illeszkedő áruk beszerzését eredményezné,
c) szolgáltatás megrendelése esetén, ha a korábban megkötött szerződésben nem szereplő, előre nem látható
okok miatt kiegészítő szolgáltatás megrendelése szükséges,
d) ha a  szerződést műszaki-technikai sajátosságok, művészeti, sport, kulturális vagy kegyeleti szempontok,
kizárólagos jogok védelme, kutatás-fejlesztési feladat elvégzése vagy biztonsági szempontok miatt háromnál
kevesebb szervezet vagy személy képes teljesíteni,
e) ha a beszerzés kivételesen kedvező feltételei csak rövid ideig állnak fenn, és az ellenszolgáltatás a piaci áraknál
lényegesen alacsonyabb,
f ) kutatás-fejlesztési feladat beszerzése esetén, ha a  korábban megkezdett kutatás-fejlesztési feladat során
elkészült termék, szolgáltatás továbbfejlesztése vagy módosítása szükséges, és a  korábbi feladatot elvégző
pályázó más pályázóval történő helyettesítése az addig eredményként kialakításra került terméktől eltérő, nem
illeszkedő termék beszerzését eredményezné, vagy
g) ha külföldön található magyar hadisír, hősi emlékmű felújításával kapcsolatos áru beszerzése, szolgáltatás vagy
építési beruházás megrendelése más európai uniós tagállam hadisírgondozó szervezete mint az adott terület
kezelője által kizárólagosan igénybe vett gazdasági szereplőtől lehetséges, és erről a tagállam hadisírgondozó
szervezete nyilatkozik.
(2) Az  (1) bekezdésben meghatározott esetben a honvédelmi szervezet vezetője részére készített döntési javaslatban
az eljárás alkalmazását kizáró indokolást rögzíteni kell.
46. § (1) A Kbt. 9. § (1) bekezdés b) pontja, illetve a Vbt. 7. § (1) bekezdés 4. pontja szerinti a beszerzések Országgyűlés általi
mentesítésének kezdeményezésére vonatkozó feltételekről és eljárásról, valamint az  ilyen beszerzések
megvalósításakor az ajánlatkérő által érvényesítendő követelményekről szóló kormányrendeletek szerinti mentesítési
eljárásokra vonatkozó kérelmet az  ajánlatkérő állítja össze azzal, hogy az  alkalmazandó eljárási szabályokat
a  HM  GTSZF  határozza meg az  arra irányuló kezdeményezés megküldésétől számított 5. munkanapig. A  kérelmet
az ajánlatkérő küldi meg az illetékes nemzetbiztonsági szolgálat részére szakmai állásfoglalás céljából.
(2) Az ajánlatkérő a kérelmet az illetékes nemzetbiztonsági szolgálat állásfoglalásával a HM GTSZF útján a szolgálati út
betartásával terjeszti föl a honvédelmi miniszter részére, akinek jóváhagyását követően az ELLR. hatálya alá tartozó
beszerzések esetén az ajánlatkérő – a HM GTSZF egyidejű tájékoztatásával – megküldi a közbeszerzésekért felelős
miniszter által vezetett minisztérium részére, illetve az  alapvető biztonsági érdeket érintő beszerzések esetén
a speciális feltételekkel összefüggésben egyeztetést kezdeményez az iparügyekért felelős miniszterrel.
(3) A közbeszerzésekért felelős miniszter által vezetett minisztérium hozzájárulását, illetve az egyeztetéseket követően
a mentesítési dokumentációt – ha szükséges, a honvédelmi miniszter ismételt jóváhagyásával – a HM GTSZF továbbítja
a  Nemzetbiztonsági Kabinet részére, döntés céljából. A  kérelem elfogadásával vagy elutasításával kapcsolatos
döntésről a HM GTSZF a döntés megérkezését követően haladéktalanul, ügyiratban tájékoztatja a kezdeményezőt.
6. A beszerzési eljárások informatikai támogatása 47. § (1) A  beszerzések tervezése, az  eljárások lefolytatásának informatikai támogatása, valamint a  27.  § (1)  bekezdés
a) pontjában foglalt portál megvalósítása érdekében Katonai Beszerzési Információs Rendszer (a továbbiakban: KBIR)
kerül kiépítésre.
(2) A KBIR működtetéséért a HM VGH vezetője felelős, együttműködve a beszerzésekben és a KBIR működésében részt
vevő honvédelmi szervezetekkel, HM szervekkel.
(3) A KBIR üzemeltetésének és további fejlesztésének részleteit a HM KÁT és a HVKF együttes intézkedésben szabályozza.
7. Beszerzési eljárások dokumentálási és jelentési rendje 48. § A  Kbt.-ben, valamint a  Vbt.-ben meghatározottak alapján a  közbeszerzési és a  védelmi és biztonsági beszerzési
eljárásokról manuális vagy számítógépes – ügyvitel által számmal ellátott – nyilvántartást kell vezetni. A  43.  §
(2) bekezdése szerinti beszerzési eljárások kivételével eljárásonként külön gyűjtőívet kell felfektetni, amelybe iktatni
kell több ügyintéző esetén is az  eljárással kapcsolatos összes dokumentumot, levelezést, feljegyzést, indokolást,
különös tekintettel a sürgősségi és előre nem látható okok miatt indított beszerzési eljárásokra.
49. § A  honvédelmi szervezeteknek az  operatív belső kontrolljaik rendszerében (a továbbiakban: OBKR) meg kell
határozniuk beszerzéseik ellenőrzésének rendjét
a) gazdálkodási intézkedésük, szabályzatuk beszerzési mellékletében vagy közbeszerzési szabályzatukba,
valamint
b) éves ellenőrzési tervükben,
melyeket szerepeltetni kell a kapcsolódó OBKR okmányokon.
50. § Az  ajánlatkérői, pályázatkérői jogosultsággal rendelkező honvédelmi szervezetek ezen utasítás szerinti eljárások
eredményeképpen megkötött, a  Magyar Honvédség adatvédelmének szakirányításáról és felügyeletéről, valamint
a  Magyar Honvédség Adatvédelmi, Adatbiztonsági és Közérdekű adatok kezelésére vonatkozó Szabályzatának
kiadásáról szóló 77/2012. (X. 27.) HM utasítás (a továbbiakban: adatvédelmi utasítás) 1.  melléklet 3. függelék
III. Gazdálkodási adatok táblázat 5. és 9. sora szerinti szerződésekről az adatvédelmi utasítás 1. melléklet 49. pontja
szerint szolgáltatnak adatot a HM KÁT Titkárság Adatvédelmi és Információszabadság Osztályon keresztül a HM tárca
kommunikációjáért felelős szerv vagy szervezet felé.
51. § (1) A honvédelmi szervezetek kezdeményezése alapján az ajánlatkérő végzi az ELLR. rendelkezéseiben meghatározott,
a beszerzési eljárások kezdeményezéséhez szükséges dokumentumok a közbeszerzésekért és az e-közigazgatásért
felelős miniszter által vezetett minisztérium illetékes szervezeti egységei részére történő előterjesztését.
(2) A közbeszerzésekért felelős miniszter általi engedélyezési eljárás tartama alatt a HM GTSZF jogosult saját hatáskörben
eljárva az ajánlatkérő engedélyezés alatt álló eljárására vonatkozóan tájékoztatást kérni.
(3) Az ellenőrzéshez kapcsolódó (1) és (2) bekezdés szerinti tájékoztatások megadása érdekében az ajánlatkérő jogosult
a  kezdeményezőtől írásban további tájékoztatást kérni, amelyre a  kezdeményező köteles az  ajánlatkérő által
meghatározott határidőben, írásban válaszolni.
(4) A  tagállamok közötti áruforgalomra vonatkozó közösségi statisztikákról szóló 2009. március 11-ei 222/2009/EK
európai parlamenti és tanácsi rendelet szerinti, az európai uniós tagállamokból történő beszerzésekkel kapcsolatos
adatszolgáltatást a  Központi Statisztikai Hivatal részére – az  általa meghatározott formátumban és határidőre –
a HM VGH végzi.
8. Záró és átmeneti rendelkezések 52. § Ez az utasítás a közzétételét követő napon lép hatályba azzal, hogy
a) a beszerzések lefolytatására vonatkozó rendelkezéseit a hatálybalépése után megkezdett beszerzésekre kell
alkalmazni, továbbá
b) a beszerzések előkészítésére kezdeményezésére és engedélyeztetésre vonatkozó rendelkezéseit a folyamatban
lévő eljárási cselekményekre is alkalmazni kell. 53. § (1) Az  ajánlatkérő és azon honvédelmi szervezetek, amelyek a  13.  § (1)  bekezdés b)  pontjában kapott felhatalmazás
alapján – figyelemmel a  Kbt. 5.  § (1)  bekezdés c)  pontjára – folytatnak le közbeszerzési eljárást, ezen utasítás
hatálybalépésétől számított 30. napig kötelesek ezen utasítás rendelkezései alapján közbeszerzési szabályzatukat
kidolgozni és elektronikus úton a HM GTSZF részére felterjeszteni.
(2) A  KBIR-t 2017. december 31-ig kell kiépíteni. A  KBIR-rel kapcsolatos követelmények 2017. március 15-ig történő
kidolgozásáért a  beszerzések informatikai támogatása érdekében megalakításra kerülő munkacsoport felelős.
A munkacsoport létrehozásáról a HM KÁT és a HVKF együttes intézkedésben rendelkezik.
(3) Ezen utasítás hatálybalépésétől számított 30. napig
a) a honvédelmi szervezetek által lefolytatandó keretmegállapodásos eljárások szabályairól szóló 37/2013. (HK 6.)
HM KÁT–HVKF együttes intézkedést a HM VGH,
b) a műveleti beszerzések lefolytatásának rendjéről szóló 53/2011. (HK 15.) HM KÁT–HVKF együttes intézkedést
a HVK LOGCSF, valamint
c) a külképviseletek beszerzési eljárásai lefolytatásának rendjéről szóló 51/2012. (HK 11.) HM KÁT–HVKF együttes
intézkedést a HVK LOGCSF
felülvizsgálja és szükség esetén módosítja.
(4) Ezen utasítás hatálybalépésétől számított 30. napig
a) az NSPA igénybevételének rendjéről szóló HM KÁT–HVKF együttes intézkedést a HVK LOGCSF,
b) a  harcászati, alkalmazói és a  hadműveleti követelmények meghatározásáról szóló HM KÁT–HVKF együttes
intézkedést a HVK LOGCSF, valamint
c) a  beszerzések informatikai támogatása érdekében létrehozásra kerülő munkacsoportról, valamint a  KBIR
kiépítésével, üzemeltetésével és fejlesztésével kapcsolatos feladatokról szóló HM KÁT–HVKF együttes
intézkedést a HM Kontrolling Főosztály
dolgozza ki. 54. § Hatályát veszti
a) a honvédelmi szervezetek beszerzéseinek eljárási rendjéről szóló 18/2014. (III. 7.) HM utasítás,
b) a védelem terén alapvető biztonsági érdeket érintő, kifejezetten katonai, rendvédelmi, rendészeti célokra szánt
áruk beszerzésére, illetőleg szolgáltatások megrendelésére vonatkozó sajátos szabályokról szóló 228/2004.
(VII. 30.) Korm. rendelet 2. § (3) bekezdés d) pontja szerinti beszerzési eljárás rendjéről szóló 12/2015. (IV. 10.)
HM utasítás, valamint
c) a  menedékjogról szóló 2007. évi LXXX. törvény 80/E.  § szerinti beszerzések eljárásrendjéről szóló 51/2015.
(IX. 24.) HM utasítás.
Dr. Simicskó István s. k.,
 honvédelmi miniszter


type: legislation

jurisdiction: Hungary

text:
7/2013. (X. 11.) ME utasítása a Nemzetstratégiai Kutatóintézet Szervezeti és Működési Szabályzatáról.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény
2. § (1) bekezdés d) pontjában és 73/A. § (2) bekezdés b) pontjában, valamint a jogalkotásról szóló 2010. évi CXXX. törvény 23. §
(4) bekezdés b) pontjában foglaltak alapján a következő utasítást adom ki:
1. § (1) A Nemzetstratégiai Kutatóintézet (a továbbiakban: Intézet) Szervezeti és Működési Szabályzatát (a továbbiakban:
Szabályzat) az 1. mellékletben foglaltak szerint határozom meg.
(2) A Szabályzatot az Intézet honlapján – módosítása esetén a módosításokkal egységes szerkezetben – közzé kell tenni.
2. § Ez az utasítás a közzétételét követő napon lép hatályba.
Orbán Viktor s. k.,
 miniszterelnök